
Feeskomitee  1993 

\dnr:  Ds  T Móller,  AB  de  Beer,  Sally  Scheffer,  Han  Vegter, 
prof  JH  Barkhuizen,  Dries  Peenze, 

Anne  Barkhuizen  (Redakteur),  Fred  Paynter 


A^esig:  Dawid  Fouché  (Voorsitter),  Johan  Lindford 


VOORWOORD 


Die  Gemeente  Hartebeeshoek  is  op  23  Oktober  1993  tien  jaar  oud.  Alhoewel  dit 
maar  ’n  kort  tydjie  in  die  geskiedenis  van  ’n  gemeente  is,  getuig  die  werksaamhede 
van  lidmate  en  ampsdraers  dat  daar  biddend  en  gelowig  gewerk  is.  Gemeentelede 
het  gereeld  hulle  offergawes  gegee,  soms  onder  moeilike  finansiële  omstandighede. 
Diakens  was  ywerig  met  die  insameling  daarvan  en  met  die  versorging  van  medege- 
lowiges  in  nood.  Ouderlinge  het  hulle  met  ems  toegewy  aan  hulle  opsig-  en  toesig- 
taak.  Predikante  het  leiding  gegee  in  die  beplanning  en  deurvoering  van  elke 
projek,  maar  boweal  met  Woordverkondiging  getroos,  bemoedig  en  versterk. 

Wanneer  daar  fees  gevier  word,  is  die  eerste  reaksie  dankbaarheid.  Dank  word 
betuig  aan  lidmate,  ouderlinge,  diakens  en  predikante  wat  alles  gegee  en  gedoen  het 
om  die  groei  van  die  Gemeente  Hartebeeshoek  te  bevorder.  Aan  die  Here  God 
word  dank  toegebring  omdat  Hy  die  gemeente  veilig  in  sy  hand  vasgehou  en  bewaar 
het.  Ten  spyte  van  die  swakhede  en  tekortkominge  van  mense  in  Sy  diens  kon  die 
gemeente  groei  en  voomitgaan.  Onwillekeurig  word  geding  aan  die  Skrifwoord  uit 
Markus  4:26:  Met  die  koninkryk  van  God  gaan  dit  só.  lemand  saai  die  saad  op  die 
land  en  gaan  slaap  en  staan  op,  dag  na  dag,  en  die  saak  ontkiem  en  groei  - hoé  weet  hy 
selfnie.  Die  groei  van  die  gemeente  is  God  se  werk. 

Feesvierings  laat  mens  nie  net  temgkyk  nie  - dit  laat  jou  veral  vorentoe,  die  toekoms 
in,  kyk.  Te  midde  van  moeilike  en  onseker  politieke  en  ekonomiese  omstandighede 
moet  die  gemeente  voortgaan  om  Kerk  te  wees  na  die  bedoeling  van  ons  Heer. 
Daar  sal  dus  met  nog  groter  ywer  en  toewyding  gewerk  moet  word  deur  lidmate  en 
ampsdraers.  Elkeen  moet  só  lewe  en  werk  dat  sy  vreemdelingskap  in  hierdie  wêreld 
duidelik  aan  die  lig  kom.  Elke  gelowige  kerklidmaat  moet  hom  met  leer  en  lewe 
onderskei  van  die  goddelose  en  ongelowige  van  hierdie  wêreld,  maar  hy  moet  ook 
getuienis  lewer  van  die  vreugde  en  blydskap  wat  bestaan  in  die  lewens  van  hulle  wat 
met  Christus  mede-oorwinnaars  is.  Dit  is  die  taak  en  roeping  vir  die  tyd  wat  voorlê. 


Dr  SP  Pretorius 

Dank  word  hiermee  betuig  teenoor  die  volgende  persone  en  instansies  vir  hulle 
finansiële  bydrae  tot  die  publikasie  van  hierdie  feesbundel: 


Amandasig  Apteek 
Barrie  en  Tokkie  Badenhorst 
Foto  Dynamique 
Hans  Joubert 

Leeubrug  Tuinsentrum  - Akasia 

UNel 

Willem  Nel 

Orchards  Apteek 

Orchards  Supermark 

André  Palm 

Wim  en  Anneke  Pols 

Loot  en  Dirkie  Pretorius 

Ds.  en  Mev.  PM  Smith 

Ethie  Schoonees 

John  Sutherland 

ONTSTAAN  VAN  ’N  NUWE  GEMEENTE 


Die  ontstaan  van  die  Gemeente  Harte- 
beeshoek  is  verweef  met  die  geskiede- 
nis  van  die  gemeentes  Pretoria-Noord 
en  Witfontein  en  sentreer  rondom  die 
volgende  sake. 

Eie  aard  van  die  gebied  en  sy  inwoners 
As  deel  van  die  gemeentes  Pretoria- 
Noord  en  Witfontein  het  dié  gebied 
aan  die  westekant  nog  altyd  ’n  eie  aard 
gehad.  Anders  as  die  oorwegend  ste- 
delike  gebied  was  die  westelike  deel  ’n 
landelike  gebied  gesentreer  rondom 
The  Orchards.  Aanvanklik  was  The 
Orchards  ook  maar  landelik. 

Maar  nie  net  die  gebied  nie,  ook  sy 
inwoners  het  ’n  eie  aard  ontwikkel. 
Mense  wat  op  lanbouhoewes  woon,  word  geforseer  om  selfstandig  te  funksioneer. 
Hulle  het  in  elk  geval  nie  ’n  Stadsraad  wat  infrastniktuur  hoef  te  voorsien  nie.  Elke 
inwoner  moes  self  sorg  vir  sy  pad,  sy  water,  rioolering,  krag  en  soortgelyke  sake. 
Maplotters,  soos  ons  mettertyd  met  trots  na  onsself  verwys  het  (aanvanklik  was  dit 
maar  ’n  neer-halende  verwysing),  is  mense  met  ’n  sterk  selfstandigheidsgevoel. 

In  hierdie  gebied  het  dan  ook  ’n  gemeenskap  met  ’n  eie  aard  tot  stand  gekom.  ’n 
Wye  verskeidenheid  mense,  vanaf  welaf  tot  brandarm,  het  hulle  hier  gevestig.  In 
albei  gemeentes,  Pretoria-Noord  en  Witfontien,  het  hierdie  maplotters  voortdurend 
gedreig  om  ’n  selfstandige  groep  binne  die  gemeente  te  word.  Hulle  het  verder 
getoon  dat  hulle  baie  maklik  met  mekaar  kan  saamwerk.  Dit  was  egter  duidelik  dat 
die  afstigting  van  ’n  gemeente  aan  die  westekant  van  Pretoria-Noord  onvermydelik 
sou  wees. 

Akasía  se  Sondagskool 

In  die  westelike  gebied  is  die  bekende  Laerskool  Akasia  gestig.  In  dié  skool  se 
geboue  is  begin  met  ’n  Sondagskool  vir  die  Nederduitsch  Hervormde  Kerk.  Hierdie 
Sondagskool  kan  met  reg  die  ontstaan  van  die  Gemeente  Hartebeeshoek  genoem 
word.  Talle  van  die  huidige  lidmate  van  die  Gemeente  Hartebeeshoek  het  een  of 
ander  tyd  kategetiese  onderrig  in  die  Sondagskool  te  Akasia  ontvang,  en  talle  lid- 
mate  het  ontskatbare  dienswerk  as  kategete  gelewer,  veral  onder  die  leiding  van 
wyle  ouderling  Fanie  Riekert  en  ouderling  Han  Vegter.  Later  is  daar  op  Sondag- 
oggende  ’n  erediens  in  die  skoolsaal  gehou. 

Daar  was  ook  ’n  Sondagskool  in  die  geboue  van  die  Laerskool  Klipfontein  en  kate- 

gese  is  ook  op  ander  plekke  in  die  gemeente  gegee. 

Eiendomme 

Die  Kerkraad  van  die  Gemeente  Witfontein  het  besef  dat  daar  vir  kerkgrond  vir  die 
westelike  gebied  voorsiening  gemaak  moes  word.  Dié  verantwoordelikheid  is  op  die 
volgende  wyses  nagekom. 


The  Orchards  is  in  President  Paul  Kruger  se  tyd  as  ’n  dorp  uitgesit  - ook  met  die 
bedoeling  dat  Engelse  soldate  wat  ná  die  Engelse  oorlog  nie  na  Engeland  wou 
terugkeer  nie,  in  The  Orchards  kon  vestig.  Dié  blok  grond  wat  begrens  word  deur 
die  strate  Plantain,  Oaklands,  Fairwood  en  Kiepersol  het  waarskynlik  aan  so  ’n 
persoon  behoort.  Die  Plaaslike  Gebiedskomitee  van  die  Transvaalse  Raad  vir  die 
Ontwikkeling  van  Buitestedelike  Gebiede  het  besluit  om  belasting  op  erwe  in  The 
Orchards  te  hef.  Die  eienaar  van  die  genoemde  grond  kon  nie  opgespoor  word  nie 
en  die  eiendomsbelasting  het  net  opgeloop.  ’n  Veiling  van  erwe  in  The  Orchards 
waarvan  die  belasting  nie  betaal  is  nie,  is  gereël.  Omdat  skrywer  hiervan  op  daardie 
tydstip  Voorsitter  van  die  Plaaslike  Gebiedskomitee  was  en  ouderling  Han  Vegter 
ook  ’n  lid  was,  was  ons  bewus  van  die  komende  veiling  naas  die  algemene  kennis- 
gewing  van  die  veiling  in  die  pers. 

Binne  die  Kerkwet  kan  ’n  gemeente  net  grond  koop  as  ’n  gemeentevergadering 
daartoe  toestemming  gegee  het.  Sou  ’n  mens  op  ’n  gemeentevergadering  besonder- 
hede  omtrent  die  veiling  verstrek,  sou  daar  verseker  konsensie  by  die  veiling  kon 
ontstaan.  ’n  Unieke  besluit  is  deur  die  kerkraad  en  gemeentevergadering  geneem 
wat  min  of  meer  op  die  volgende  neergekom  het:  Ds  JC  de  Lange  en  ouderling  DJ 
Fouche  het  opdrag  gekry  om  sinvolle  grond  teen  ’n  billike  prys  vir  die  gemeente  aan 
te  koop.  Op  3 Junie  1976  is  genoemde  blok  grond  op  die  veiling  aangekoop  teen 
R24  720,00.  Die  helfte  van  die  grond  is  in  1980  verkoop  vir  R39  385,00.  Op  die 
ander  helfte  van  die  grond  is  die  kerkgebou  van  die  Gemeente  Hartebeeshoek  ge- 
bou.  Dié  kerkgrond  het  die  gemeente  dus  niks  gekos  nie.  Trouens,  met  die  wins 
wat  uit  die  transaksie  gemaak  is,  kon  die  gemeente  huisvesting  vir  ’n  tweede  predi- 
kant  oorweeg. 

Die  Kerkraad  en  Gemeente  van  Witfontein  het  in  1980  besluit  om  ’n  tweede  predi- 
kant.  Die  pastorie  vir  die  tweede  standplaas  is  in  Heatherdale  aangekoop  en  ds  LA 
Pretorius  en  sy  gesin  het  hulle  intrek  daarin  geneem.  Die  bedoeling  daardie  tyd  was 
dat  die  pastorie  se  grond  groot  genoeg  sou  wees  vir  ’n  volgende  gemeente  se  kerk- 
gebou  in  Heatherdale.  Die  eindom  het  die  gemeente  in  1980  R80  000,00  gekos, 
maar  daar  is  heelwat  spandeer  om  die  huis  te  verbeter. 

Terselfdertyd  is  grond  in  Theresapark  bekom  vir  ’n  kerkgebou,  maar  dié  saak  raak 
die  geskiedenis  van  die  Gemeente  Theresapark. 

Daar  was  ook  ander  gedagtes  met  die  oog  op  verdere  kerkgrond  in  die  westelike 
gebied.  Die  gedagtes  is  rondom  twee  erflatings  gebou. 

Gerrie  en  Sarie  Beirowski  van  Strydfontein  het  besluit  om  hulle  volle  boedel  aan  die 
gemeente  te  bemaak.  Die  erflating  het  ’n  stuk  grond  met  besigheidsregte  ingesluit. 
Die  verhuring  van  die  grond,  huis  en  winkel  saam  met  die  rente  op  ’n  bedrag  geld 
belê  by  die  Raad  van  Finansies,  moes  dien  as  blywende  offergawe  van  die 
Beirowski-gesin  aan  die  gemeente. 

Op  voetspoor  van  die  Beirowski-erflating  het  prof  en  mev  HM  van  der  Westhuysen 
van  Wildebeeshoek  byna  hulle  volle  boedel  aan  die  gemeente  bemaak.  Die  erfla- 
ting  is  in  die  vorm  van  ’n  bedrag  geld,  belê  by  die  Raad  van  Finansies,  waarvan  die 
rente  tot  blywende  voordeel  van  die  gemeente  sal  toekom. 

Toekomsvisie 

Die  Kerkraad  en  Gemeente  van  Witfontein  het  aldus  ’n  toekomsvisie  van  groei  na 
die  westekant  van  die  gemeente  gehad.  Hierdie  visie  behoort  vandag  nog  te  be- 
staan. 

Gedagtig  aan  die  verlede,  kan  daar  selfs  groot  gedink  word  oor  die  toekoms.  Die 
Gemeente  Pretoria-Noord  het  in  1963  ’n  tweeling-gemeente,  Witfontein  en  Groot- 
vlei  afgestig.  Die  Gemeente  Witfontein  het  in  1983  ’n  tweelinggemeente  Theresa- 
park  en  Hartebeeshoek  afgestig. 

Gemeente  Hartebeeshoek  is  lank  nie  meer  net  ’n  landelike  gemeente  nie,  maar  ’n 
groterwordende  voorstedehke  gemeente  met  lidmate  uit  verskillende  woongebiede 
in  ’n  groterwordende  stad. 


Ds  JC  de  Lange 


Feesbundel  (1983-1993) 


5 


Hoeksteenlegg^  - 29  November  1986 


As  gevolg  van  stortreën  vind  verrígtinge  onder  bokseile  plaas! 


Ds  PM  Smith  (middel)  besig  met  grasplant  vir  die  inwyding 

DIE  EERSTE  SES  JAAR 


Om  die  geskiedenis  van  die  Neder- 
duitsch  Hervormde  Gemeente  Harte- 
beeshoek  te  skryf,  is  daar  ten  volle 
toereikende  bronne  voorhande  in  vol- 
ledige  notules,  maar  duidelike  riglyne 
word  veral  verkry  deur  ’n  ononder- 
broke  stel  nuusbriewe  wat  maandeliks 
verskyn  het  vanaf  Februarie  1984,  kort 
na  die  stigting  van  die  gemeente. 

Skrywer  van  hierdie  gedeelte  van  die 
geskiedenis  is  versoek  om  oor  die  ge- 
meente  se  eerste  ses  bestaansjare  te 
skryf.  Dit  is  die  tydperk  toe  hy  daar 
pastorale  hulp  verleen  het. 

Tussen  al  die  moontlike  wyses  waarop 
die  gebeurtenisse  en  statistiese  gege- 
wens  vasgelê  kan  word,  is  op  ’n  krono- 
logiese  metode  met  Jaarindelings  as  riglyn  besluit.  Kommentaar  en  evaluasie  word 
algaande  ingevleg. 

1983  - Die  begin 

By  die  stigting  van  die  gemeente  was  daar  229  belydende  lidmate  wat  voorheen  by 
Witfonteingemeente'ingedeel  was.  Die  stigting  het  op  Sondagmiddag,  23  Oktober 
1983  in  die  saal  van  die  Laerskoo  Akasia  plaasgevind.  Dit  het  onder  leiding  van  dr 
CJ  Viljoen,  Voorsitter  van  die  Ring  van  Pretoria-Noord,  geskied.  Hy  is  ook  as 
eerste  konsulent  benoem.  Onder  sy  leiding  is  die  volgende  ampsdraers  by  die  eerste 
kerkraadsvergadering  op  die  stigtingsdag  verkies:  skriba  en  registrasieskriba, 
ouderling  DJ  (Dawie)  Fouché;  as  kassier,  ouderling  GJ  Dreyer  wat  weens  ’n  ver- 
huising  opgevolg  is  deur  ouderling  CHZ  Booysen.  Tydens  dié  kerkraadsvergadering 
is  aan  die  pastorale  versorging  van  die  gemeente  aandag  gegee.  Goedkeuring  is 
deur  die  Ringsvergadering  verleen  dat  van  deeltydse  hulp  gebruik  gemaak  kan  word 
en  die  vergadering  het  besluit  om  met  ds  PM  Smith  te  onderhandel. 

Die  behoefte  aan  ’n  eie  kerkgebou  is  reeds  sedert  die  bestaan  van  die  gemeente 
sterk  aangevoel.  Op  9 November  1983  het  die  Kerkraad  besluit  om  ’n  kerkboufonds 
te  stig  en  tydens  ’n  gemeentevergadering  op  13  November  1983  is  dit  bekragtig. 
Dwarsdeur  die  proses  van  kerkbou  is  hierdie  werkwyse  gevolg,  naamlik  dat  die  ge- 
meente  deur  ’n  vergadering  geken  is  vir  die  bekragtiging  van  aanbevelings  deur  die 
kerkraad.  Een  van  die  eerste  bydraers  tot  hierdie  boufonds  was  broeder  Chris 
Gouws  wat  by  skrywe  van  hierdie  artikel  nog  lewe,  maar  in  die  ouderdom  van  86 
jaar  so  verswak  is,  dat  hy  versorg  moet  word. 

1984  - Organisasielydperk 

By  ’n  Kerkraadsvergadering  gehou  op  11  Januarie  1984  het  ds  PM  Smith  die  eerste 
keer  as  voorsitter  opgetree  nadat  hy  reeds  aan  die  einde  van  1983  met  eredienste  in 
die  Laerskool  Akasia  voorgegaan  en  die  eerste  doopbediening  van  die  gemeente  in 
Desember  1983  waargeneem  het.  Hierdie  verbintenis  met  die  gemeente  is  jaarliks 
deur  die  Ringsvergadering  goedgekeur  en  het  voortgeduur  tot  die  Kerkraadsver- 
gadering  van  15  November  1989  toe  ’n  voltydse  predikant  in  die  gemeente  bevestig 
is. 

Vroeg  in  Febmarie  1984  het  die  eredienste  na  die  Gereformeerde  Kerk  Akasia  ver- 
skuif  waar  die  gemeente  op  ’n  hartlik-broederlike  wyse  geakkommodeer  is  tot  met 
die  bou  van  ’n  eie  kerk  in  1987.  Lidmate  van  daardie  tyd  onthou  seker  nog  hoe 
hulle  gedurende  die  wintermaande  in  vroeë  skemering  oor  witgerypte  gras  krakend 
moes  stap  om  die  eredienste  in  die  oggend  om  0730  by  te  woon.  Hulle  onthou  seker 
ook  die  hartlik-intieme  samesyn  ná  die  eredienste  wanneer  hulle  ’n  koppie  tee  of 
koffie  en  ander  verversings  geniet  het  in  die  klaskamer  van  mevrou  Annelie  Vos  in 
die  Laerskool  Akasia.  Later  was  dit  by  die  huis  van  ouderling  en  mevrou  Piet  van 
Vuuren  en  nog  later  by  die  kombuis  van  die  kerkkompleks  in  The  Orchards.  Hier- 
die  gebruik  met  die  gereelde  ‘teebeurte’  wat  deur  die  susters  gereël  word,  het 
gekom  en  gebly.  Dit  was  ’n  ware  ken-mekaar  en  waardeer-mekaar  samesyn. 

Die  kategese  onder  leiding  van  die  eerste  kategesehoof  ouderling  Diederik  Viljoen 
is  in  die  Laerskool  Akasia  voortgesit,  totdat  hulle  ook  kon  oortrek  na  die  kategese- 
lokale  in  ’n  eie  kerkkompleks. 

Baie  vroeg  na  die  stigting  is  ouderling  Andries  Nel  as  verteenwoordiger  van  evange- 
lisasietoemsting  en  -werk  en  ouderling  Willie  Haupt  van  sendingwerk  aangewys. 
Getrou  het  hulle  die  gemeente  daar  verteenwoordig.  Ouderling  Frik  Putter  het  as 
kolporteur  opgetree  om  die  kerklike  publikasies  te  behartig  en  hy  het  hierdie  werk 
nougeset  en  met  entoesiasme  verrig. 

Van  die  begin  van  Februarie  1984  af  het  ’n  belangrike  kommunikasiemiddel  in  die 
gemeente  verskyn,  naamlik  ’n  maandelikse  nuusbrief.  Die  versorging  daarvan  is  aan 
die  predikant  opgedra.  Die  Nuusbrief 'wdiS  bedoel  om  lidmate  op  die  hoogte  te  hou 
met  gebeure  en  behoeftes  in  die  gemeente.  Vir  die  betrokke  ses  jaar  het  die  Nuus- 
6rie:/ ononderbroke  71  keer  verskyn.  By  die  verskyning  van  die  eerste  Nuusbrief  is 
die  belydende  lidmate  as  300  aangegee  - ingedeel  in  22  wyke.  Om  die  groei  van  die 
gemeente  aan  te  toon,  is  in  hierdie  geskrif,  aan  die  einde  van  elke  jaar,  die  ledetal 
verstrek. 

Die  ideaal  om  ’n  eie  kerkgebou  te  hê,  het  nooit  vervaag  nie.  Om  daadwerklik  vir  ’n 
boufonds  te  werk,  moes  ’n  belangrike  struikelblok  eers  uit  die  weg  gemim  word  en 
dit  was  skuldaflossing.  Met  die  stigting  van  die  Gemeentes  Hartebeeshoek  en 
Theresapark  op  dieselfde  dag,  en  albei  vanaf  Gemeente  Witfontein,  het  Hartebees- 
hoek  bepaalde  vaste  eiendomme  ontvang,  te  wete  erwe  in  The  Orchards,  hoewes  in 
Heatherdale  met  die  pastorie  daarop,  en  in  Strydfontein,  met  ’n  bepaling  dat  ’n  kon- 
tantbedrag  van  R75  000,00  aan  Theresapark  oorbetaal  moes  word.  Later  het  ’n 

kleiner  bedrag  bygekom  wat  aan  Witfontein  verskuldig  was.  Die  kerkraad  het  dade- 
lik  besluit  om  hierdie  kontantbedrae  te  vereffen,  onder  andere  om  die  pastorie 
beskikbaar  te  kry  sodat  hulle  predikant  in  die  midde  van  die  gemeente  kan  woon. 
Op  13  Maart  1984  was  die  betaling  aan  Theresapark  afgehandel  en  kort  daarna  ook 
aan  Witfontein,  deur  ’n  lening  wat  deur  een  van  die  lidmate  bewillig  is.  ’n  Maande- 
likse  afbetaling  is  aan  hom  gemaak  en  is  in  Oktober  1985  afgehandel.  Die  uitbou 
van  die  boufonds  kon  nou  in  alle  erns  begin.  By  elke  vergadering  van  die  Finansiële 
Kommissie,  onder  voorsitterskap  van  ouderling  Hans  Joubert,  is  hieraan  aandag 
gegee.  Die  gemeente  was  bevoorreg  om  ’n  Hans  Joubert  met  sy  ferm  hand  aan  en 
warm  hart  op  die  pols  van  die  gemeente  se  finansies  te  hê. 

Op  5 Febniarie  1984  het  ’n  baie  belangrike  gebeurtenis  in  die  gemeente  plaasgevind 
toe  ’n  tak  van  die  Nederduitsch  Hervormde  Sustersvereniging  (NHSV)  gestig  is. 
Mevrou  Regina  Geldenhuis  is  as  voorsitter  gekies  - ’n  pos  wat  sy  met  groot  onder- 
skeiding  tot  1987  gevul  het  toe  mevrou  Anne  Barkhuizen  by  haar  oorgeneem  het. 
Die  eerste  sekretaris  was  mev  Annelie  Vos  totdat  sy  in  Augustus  1984  opgevolg  is 
deur  mevrou  Lenie  Smith  wat  die  pos  tot  1987  beklee  het  toe  mevrou  Riana  Lind- 
ford  by  haar  oorgeneem  het.  Van  hierdie  NHSV-tak  sal  lesers  verderaan  meer  ver- 
neem  vanweë  hulle  voortreflike  werk  in  die  gemeente.  Hulle  leuse,  Wees  ’n  seën, 
word  werklik  uitgeleef. 

Die  organisering  van  die  Diens  van  Barmhartigheid  het  daadwerklik  begin  met  die 
vorming  van  ’n  diakoniebestuur  en  diakensvergaderings  met  diaken  Abe  de  Beer  en 
diaken  Sally  Scheffer  as  eerste  voorsitter  en  sekretaris. 

Jeugwerk  het  aandag  begin  kry  met  die  verkiesing  van  ouderling  Han  Vegter  as 
eerste  jeugouderling. 

Vanaf  Maart  1984  het  die  eerste  hulp  by  die  pastoraat  begin  toe  dr  A da  Silva  begin 
help  het  met  die  prediking,  en  so  het  sy  naam  gereeld  verskyn  met  die  aanwysing 
van  preekbeurte. 

’n  Funksiekomitee  is  gekies  onder  voorsitterskap  van  die  predikant  en  die  meeste 
van  die  tyd  met  diaken  Sally  Scheffer  as  sekretaris.  Onvermoeid  en  rusteloos  het 
hierdie  komitee  al  die  jare  beplan  en  georganiseer  om  naas  die  gewone  maandelikse 
offergawes,  middele  daar  te  stel  om  veral  die  ideaal  van  ’n  eie  kerkgebou  te  ver- 
wesenlik.  Vanaf  April  1984  tot  die  inwyding  van  fase  twee  van  die  kerkkompleks  is 
talle  insamelingsfunksies  van  stapel  gestuur.  Hier  word  teruggedink  aan  basaars, 
vleisbraaigeleenthede,  straatverkope,  kunsuitstallings,  sangaande,  pretlope,  blom- 
meverkopings,  uitkoop  van  teaterprogramme,  gholfdae,  koekverkopings,  wildsvleis- 
verkope,  hondverkope,  skietkompetisies,  verjaardagkoeverte,  spaarblikkies  en  nog 
meer.  Duisende  pannekoeke  het  duisende  rande  aangekeer.  En  waar  het  dit  nie 
oral  plaasgevind  nie!  Mienie  Muis,  SA  Polisieontspanningsterrein,  OK  Bazaar,  The 
Orchards  besigheidsentrum,  Laerskole  Akasia  en  Klipfontein,  privaathuise  en  eie 
kerkterrein.  ’n  Hoogtepunt  was  jaarliks  in  Oktober/November  met  die  gemeente  se 
verjaardagherdenking  wanneer  lidmate  ’n  geleentheid  kry  om  hulle  verjaardag- 
geskenke  aan  hulle  gemeente  te  gee.  Daar  is  deeglike  oorweging  gegee  aan  die 

mees  geskikte  terrein  om  ’n  kerk  te  bou.  Daar  is  gekies  tussen  The  Orchards, 
Heatherdale,  Strydfontein,  Doreg  en  Orchards  uitbreiding  11.  Die  keuse  het  uit- 
eindelik  op  The  Orchards  geval,  die  verwagte  middelpunt  van  ’n  snelontwikkelende 
gebied. 

In  Mei  1984  het  die  eerste  groep  van  9 volwassenes  begin  katkiseer  en  belydenis  van 
geloof  afgelê.  Dit  word  jaarliks  opgevolg  onder  leiding  van  die  predikant. 

Op  14  November  1984  is  die  bedanking  (deur  verhuising)  van  ouderling  Booysen  as 
kassier  aanvaar  en  mej  Celia  Nel  - later  mev  Van  Vuuren  - is  in  die  pos  benoem.  Sy 
sal  lank  onthou  word  vir  haar  presiesheid  en  stiptelikheid.  Menige  diaken  sal  dit 
onthou  as  die  offergawes  nie  betyds  afgedra  was  nie!  Aan  die  einde  van  1984  is  die 
belydende  ledetal  aangegee  as  364. 

1985  - Geen  omdraai  nie 

Vir  die  uiteindelike  bou  van  die  kerk  moes  diep  gegrawe  word  om  deur  swigsand  en 
klei  op  vaste  grond  te  kom.  Daar  is  nie  net  na  dieptes  onder  die  kerkgebou  gedaal 
nie,  maar  ook  na  dieptes  in  die  Kerk.  Vroeg  in  dié  jaar  het  die  kerkraad  grondig 
besin  oor  waarop  dit  werklik  aankom  in  kerkwees.  Baie  aandag  is  gegee  aan  kerk- 
besoek.  Duidelike  verbandlyne  is  getrek  tussen  bywoning  van  eredienste  en  die 
gehalte  van  die  arbeid  van  ampsdraers  in  die  wyke  asook  die  voorbeeld  wat  hulle 
stel  deur  onder  andere  hulle  erediensbywoning  en  offerbereidheid. 

Aan  die  jeug  as  nuwe  en  toekomstige  belydende  lidmate  is  gereeld  aandag  gegee. 
Ouderling  Han  Vegter  het  leiding  geneem  by  die  kategese  toe  hy  die  nuwe  kate- 
gesehoof  geword  het.  Ouderling  Loot  Pretorius  het  hom  opgevolg  as  jeugouderling 
en  die  Jeugvereniging  het  koers  begin  kry  op  ’n  pad  wat  hulle  by  mooi  bestemmings 
gebring  het.  Die  jaar  1985  sal  met  betrekking  tot  die  fisiese  bouwerk  onthou  word 
as  die  jaar  van  besluitneming  wat  meegebring  het  dat  die  gemeente  ’n  weg  begin 
bewandel  het  waarop  daar  geen  omdraaiplekke  was  nie. 

Wat  die  fondsinsameling  vir  die  bou  van  ’n  kerk  betref,  is  voortaan  onder  leiding 
van  die  funksiekomitee  gereeld  beplan  en  toegesien  dat  die  beplanning  na  die  beste 
van  die  vermoë  deurgevoer  word.  Wyksgewys,  afgewissel  met  groepsgewys,  is  be- 
sondere  hoogtepunte  bereik.  Baie  lidmate  en  ampsdraers  het  met  entoesiasme  en 
opoffering  saamgewerk  en  ouderling  Andries  Nel  het  ’n  legende  geword  met  slim 
beplanning  en  nougesette  deurvoering.  Hy  het  nie  net  vorentoe  gebeur  nie,  maar 
was  ook  gereeld  heel  voor. 

Die  NHSV  het  met  spyseniering  begin  - veral  by  huweliksonthale.  Dit  het  vir  die 
susters  ’n  belangrike  bron  van  inkomste  geword  wat  hulle  in  staat  gestel  het  om 
telkens,  naas  barmhartigheidswerk,  ook  die  bouwa  te  help  deurtrek  met  baie  wel- 
kome  bydraes  by  verskillende  geleenthede  soos  skulddelging,  kombuistoerusting, 
toerusting  van  kategeselokale  en  moederskamer  asook  later  by  die  aankoop  van  ’n 
orrel.  Die  spyseniering  het  so  ontwikkel  en  is  so  verfyn  dat  die  NHSV  gesogte 
spyseniers  geword  het. 

Toe  ds  Da  Silva  vanaf  Februarie  1985  nie  langer  hulp  kon  verleen  met  die  prediking 

nie,  het  proponent  GJ  Malan  (wat  reeds  vanaf  die  einde  van  die  vorige  jaar  begin 
help  het  met  die  prediking)  ’n  groter  aandeel  geneem  en  hy  is  op  14  Julie  1985  tot 
deeltydse  predikant  georden  en  as  sodanig  bevestig.  Geleidelik  het  die  gedagte 
begin  posvat  en  gegroei  dat  die  tyd  ryp  geword  het  om  ’n  kerkgebou  op  te  rig.  Op 
14  Augustus  1985  het  die  kerkraad  besluit  om  by  die  gemeente  aan  te  beveel  om  ’n 
kerkkompleks  volledig  te  beplan,  maar  om  dit  stuksgewys  in  twee  fases  deur  te  voer. 
Op  20  Oktober  1985  het  die  gemeente  hierdie  aanbeveling  eenparig  goedgekeur  en 
die  lede  van  die  Finansiële  Kommissie  tot  Boukommissie  benoem  wat  op  hulle 
beurt  weer  ds  Smith  tot  voorsitter  verkies  en  nog  ander  lidmate  op  die  Boukommis- 
sie  gekoópteer  het. 

Die  volgende  Nuusbrief  v/Sit  hieroor  verslag  gedoen  het,  het  hierdie  oproep  gebring: 
Almal  saam!  Skouer  aan  die  wielU  Net  vorentoe!!!  Die  wa  het  begin  beweeg.  In 
November  1985  is  berig  dat  die  skuld  aan  Theresapark-  en  Witfonteingemeente  ten 
volle  betaal  en  die  lening  afgelos  is.  Die  Finansiële  Kommissie  het  baie  aandag  aan 
die  maandelikse  offergawes  gegee  en  ’n  vaste  mikpunt  is  gestel  wat  maandeliks  deur 
lidmate  bereik  moes  word  om  sodoende,  benewens  die  nakoming  van  normale  ver- 
pligtinge,  ook  nog  ’n  neseier  te  kon  opbou  om  in  die  boufondsnes  te  stort.  Die 
resultate  het  nie  uitgebly  nie. 

Die  tussenkerklike  samewerking  was  steeds  baie  goed.  Dit  is  weerspieël  in  die  wyse 
waarop  die  Gereformeerde  Kerk  in  hulle  KERKGEBOU  ruimte  gemaak  het  vir  die 
Hervormde  eredienste;  oorlegpleging  by  oorgang  van  lidmate  na  ’n  ander  kerk;  jaar- 
likse  gesamentlike  eredienste  op  Hervormingsondag  wat  twee  keer  deur  Hartebees- 
hoek  se  predikante  waargeneem  is  en  by  ’n  gesamentlike  Hugenotefees  in  ’n  NG 
Kerk  waar  prof  JP  Oberholzer  opgetree  het.  Ook  in  die  gemeenskap  het  die  ge- 
meente  nie  afsydig  gestaan  nie  en  was  aktief  betrokke  by  onderwys,  kultuurlewe  en 
Geloftefeeste. 

Die  belydende  ledetal  word  aan  die  einde  van  hierdie  jaar  opgegee  as  401. 

1986  - Groei  en  bou 

Die  tempo  van  dorpsontwikkeling  binne  die  gemeentegrense  het  versnel.  Een  na 
die  ander  nuwe  dorpsgebied  is  aangekondig.  Die  Kerkraadsvergadering  het  aandag 
aan  hierdie  situasie  gegee.  Kerkraadslede  is  bevestig  en  na  ’n  nuwe  dorpsgebied 
gestuur  om  lidmate  op  te  spoor  en  só  ’n  nuwe  wyk  te  vorm.  Hierdie  snelle  groei 
deur  die  toestroming  van  nuwe  lidmate  uit  ander  gemeentes,  het  sy  invloed  deeglik 
uitgeoefen  om  die  besondere  aard  van  die  gemeente  te  bepaal.  Die  kerngroep 
gevestigde  lidmate  - oud-Witfonteiners  - het  in  die  minderheid  begin  raak  en  moes 
alles  in  hulle  vermoë  doen  om  nuwe  intrekkers  dadelik  ingeskakel  en  betrek  te  kry, 
sodat  daar  nie  ’n  groot  getal  vreemdelinge  in  die  midde  van  die  gemeente  sou  wees 
nie.  Maar  baie  gou  het  ’n  eendragtige  ideaal  posgevat  en  almal  het  gemeentelik 
saam  wortelgeskiet  en  kruisbestuifde  vrugte  in  getalle  en  gehalte  het  nie  uitgebly 
nie.  ’n  Praggemeente  het  op  hierdie  wyse  uitgegroei  - deur  die  ou  en  die  nuwe  saad 
op  die  akkers.  Die  feit  dat  nuwe  intrekkers  dikwels  jong  egpare  was  wat  nog  moes 
worstel  om  finansieel,  met  ’n  eie  woonplek,  gevestig  te  raak,  het  ’n  besliste  invloed 
gehad  op  hulle  dra-  en  offervermoë,  sodat  die  groei  in  lidmaattal  nie  altyd  in 

dieselfde  mate  groei  in  die  gemeente  se  finansies  getoon  het  nie.  Tog  het  dit  nie 
verhinder  dat  ringsgewys,  die  inkomste  per  lidmaat  van  Hartebeeshoekgemeente 
jaarliks  as  van  die  hoogste  aangewys  is  nie.  Met  verloop  van  tyd  het  hierdie  pro- 
bleem  verminder  namate  die  woningverpligtinge  afneem. 

Op  30  Augustus  1986  is,  na  ’n  vrugbare  bedieningstyd,  afskeid  geneem  van  ds  en 
mevrou  Malan.  Hy  het  diens  aanvaar  as  kapelaan  by  die  SA  Polisiekollege.  Ds 
Malan  sal  onthou  word  as  die  eerste  bevestigde  predikant  in  die  gemeente.  Onder 
andere  sal  hulle  ook  1 September  1985  onthou  toe  ds  Malan  hulle  dogtertjie, 
Stefanie,  in  die  gemeente  kon  doop. 

Prof  JH  Barkhuizen  het  egter  reeds  met  die  prediking  in  die  gemeente  gehelp.  Hy 
is  op  19  November  1986  as  deeltydse  predikant  beroep  en  op  25  Januarie  1987 
bevestig.  Naas  ander  pastorale  werk,  het  hy  besondere  aandag  aan  die  kategese 
gegee,  saam  met  die  kategesehoof,  ouderling  Vegter,  wat  vir  ’n  geruime  tyd  in  die 
Nuusbrief  ’n  prinsipiële  besinning  oor  die  kategese  gee.  Dit  was  ’n  daadwerklike 
bydrae  om  die  kategetiese  onderrig  op  ’n  stewige  grondslag  in  die  gemeente  te 
plaas.  Die  grondslag  is  ’n  Bybelse  fondament. 

By  ’n  Kerkraadsvergadering  van  Oktober  1986  is  met  leedwese  ’n  bedanking  (deur 
werksomstandighede)  van  die  skriba,  ouderling  Dawie  Fouche  aanvaar.  Veral  vir 
die  beginjare  het  hy  ’n  groot  taak  in  die  gemeente  verrig.  Diaken  (later  ouderling) 
Johan  Lindford  het  by  hom  oorgeneem  en  verrig  steeds  met  ywer  en  bekwaamheid 
hierdie  taak. 

In  hierdie  jaar  het  die  fisiese  bouwerk  begin.  Die  argitekfirma  Brink,  Stokes  en 
Moolman  het  opdrag  gekry  om  sketsplanne  op  te  trek  en  dit  is  op  12  Februarie  1986 
aanvaar  en  tenders  moes  aangevra  word.  In  die  Nuusbriefvdin  Maart  en  April  is  die 
sketsplanne  ter  kennisname  van  die  gemeente  gepubliseer.  Daar  is  met  die  Raad 
van  Finansies  van  die  Nederduitsch  Hervormde  Kerk  ooreengekom  dat  alle  beleg- 
gings  van  Hartebeeshoek-lidmate  by  die  Kerk  se  skema,  Kerkgeld  vir  Kerkwerk,  vir 
hierdie  bouprogram  gereserveer  sou  word  om  rente  op  oortrekkings  te  bespaar.  Dit 
het  tot  ’n  aansienlike  bedrag  gegroei. 

Groot  was  die  teleurstelling  toe  grondtoetse  getoon  het  dat  ’n  geringe  mate  van 
swigsand  en  klei  aanwesig  is  in  die  grond  waarop  die  kerk  gebou  moes  word  wat  ’n 
risiko  kan  inhou  as  die  ondergrond  nie  gekompakteer  word  nie.  Dit  het  ’n  onver- 
wagse  R44  421,00  by  die  geraamde  boukoste  gevoeg. 

’n  Tender  van  die  firma  Vermbouw  is  op  26  Oktober  1986  deur  ’n  Gemeentever- 
gadering  aanvaar. 

Op  29  November  1986  is  die  hoeksteen  deur  ds  Smith  gelê,  terwyl  die  rede  by  dié 
geleentheid  deur  ds  JC  de  Lange  gehou  is.  Lidmate  sal  seker  nog  die  stortreën 
onthou  wat  die  verrigtinge  voorafgegaan  het  wat  meegebring  het  dat  die  verrigtinge 
onder  bokseilbedekking  moes  geskied! 

Aan  die  einde  van  hierdie  jaar  het  ’n  vaste  instelling  begin  om  die  erediens  op  die 
laaste  Sondag  voor  die  skole  sluit,  by  die  kategeseafsluiting,  as  ’n  Kerssangdiens  in 

te  klee.  Dit  was  altyd  ’n  belewenis  om  daaraan  deel  te  hê,  veral  ook  met  die  aan- 
deel  van  die  Barkhuizen-egpaar  in  dié  verband. 

Dié  jaar  sluit  af  met  ’n  oproep  in  die  Nuusbrief:  Vorentoe!  en  die  lidmaattal  is  465 
wat  in  28  wyke  ingedeel  is. 

1987  - *n  Eie  kerk 

Op  1 Febmarie  1987  het  ds  Smith  sy  kleinseun,  Wouter  Smith,  in  die  gemeente  ge- 
doop  net  soos  prof  Barkhuizen  sy  kleinseun,  Jan  Harm  Labuschagne  Barkhuizen  op 
1 Oktober  1989  in  die  gemeente  kon  doop. 

Entoesiasme  het  opgelaai  namate  fase  1 van  die  kerkgebou  verrys  het.  ’n  Oproep  in 
die  Nuusbrief  dui  daarop  dat  die  teuels  nie  een  oomblik  kon  slap  hang  nie  en  dat 
daar  soms  ook  maar  ’n  skuur  van  skouers  was.  Die  oproep  lui:  Vat  mekaar  se  hande 
en  trap  nie  op  mekaar  se  tone  nie!  Vir  die  nuwe  kerk  is  nie  net  geldoffers  verkry  nie, 
maar  ook  ander  noodsaaklike  artikels  geskenk.  Ons  dink  aan  die  totale  kombuis- 
toerusting,  preekstoel/kateder,  nagmaaltafel  en  -stoele,  kanselstoel,  knielbankie, 
kanselboeke,  mat,  oorlosie,  blinders  vir  die  kombuis,  moederskamer  en  kantoor, 
afslag  op  deure  en  rame,  stoele  deur  ’n  stoelefonds,  kanselkleed  en  tuingereedskap. 

Op  7 Junie  1987  is  die  laaste  erediens  in  die  Gereformeerde  Kerk  gehou.  Vir  ’n 
geruime  tyd  is  die  gemeente  gulhartig  daar  geakkommodeer,  sodat  dit  naderhand 
gevoel  het  asof  ons  nie  meer  besoekers  daar  is  nie.  Dit  geld  ook  die  Laerskool 
Akasia  waar  die  gemeente  met  eredienste  begin  het  en  ook  kategese,  vergaderings 
en  gesellige  verkeer  wat  daar  voortgesit  is.  Aan  albei  die  instansies  word  met  groot 
waardering  teruggedink.  Prof  Barkhuizen  het  die  laaste  erediens  van  die  gemeente 
in  die  Gereformeerde  Kerk  gelei.  Dit  het  op  Pinkstersondag  geskied  en  ook  as 
voorbereidingsdiens  vir  die  nagmaalviering  gedien. 

Op  die  volgende  Saterdag,  13  Junie  1987,  het  dr  CJ  Viljoen  die  inwydingsdiens  van 
fase  1 van  die  nuwe  kerkkompleks  gelei  en  ds  Smith  het  die  volgende  oggend  voor- 
gegaan  by  die  eerste  nagmaalviering  daar.  Die  Sondagaand  is  begin  met  aandere- 
dienste  in  die  gemeente. 

Vir  vergaderings  is  die  volgende  reëlings  getref:  Kerkraadsvergaderings  in  die  kerk; 
Finansiële  Kommissievergaderings  aan  huis  van  ouderling  en  mevrou  Andries  Nel; 
NHSV-  en  Funksiekomiteevergaderings  in  die  pastorie. 

Die  NHSV  het  dadelik  ’n  orrelfonds  aangepak.  Vir  ’n  geruime  tyd  het  ouderling  en 
mev  Johan  Breytenbach  hulle  huisorrel  vir  begeleiding  by  eredienste  beskikbaar 
gestel.  Sedert  die  eredienste  in  die  Gereformeerde  Kerk  en  nou  in  ’n  eie  kerk  het 
mevrou  Bets  Boshoff  van  Witfonteingemeente  die  orrelspel  in  die  gemeente  waar- 
geneem.  Dit  geld  ook  dienste  vir  begrafnisse  en  huweliksbevestiging  wat  met 
goedgunstige  toestemming  van  die  Kerkraad  van  Witfontein  in  hulle  kerkgebou  kon 
plaasvind.  Die  kerkraad  het  groot  waardering  daarvoor  gehad.  Vanaf  Augustus 
1987  het  Gideon  Brits  met  baie  groot  entoesiasme  die  orrelbegeleiding  in  die 
gemeente  waargeneem. 

Tot  eerste  koster  van  die  gemeente  is  ouderling  Piet  Snyders  benoem.  Hy  en  sy 

eggenote,  Hilda  en  kinders,  het  hierdie  werk  met  vreugde  verrig. 

Die  Jeugvereniging  het  die  nuwe  kerkfasiliteite  ten  volle  benut  onder  leiding  van  die 
jeugouderlinge,  Johan  Fourie  wat  vroeër  by  ouderling  Gys  Viljoen  oorgeneem  het 
en  by  wie  later  ouderling  Dries  Peenze  gevoeg  is.  Groot  was  die  vreugde  toe  in  ’n 
Bybelvasvra  by  die  Ring  van  Pretoria-Noord  die  eerste  span  van  Hartebeeshoek 
saam  met  Bergsig  eerste  gekom  het  en  hulle  onder  al  die  spanne  van  die  ringe  van 
Pretoria  tweede  kom. 

Die  diens  van  barmhartigheid  word  voortgesit  onder  diakonievoorsitter,  Abe  de 
Beer,  Ich  Jacobson  en  Fred  Fullard.  Die  saamsnoerende  krag  in  dié  werk  was 
steeds  die  sekretaris,  mevrou  Sallie  Scheffer,  ook  toe  sy  in  Maart  1989  tot  voorsitter 
aangewys  is.  Benewens  gemeentelike  barmhartigheidsdiens  is  daar  ook  buitege- 
meentelik  hulp  verleen  soos  vir  verweesde  en  verwaarloosde  kinders,  die  Natalse 
rampfonds  en  voedselvoorsiening  by  skole.  Na  bywoning  van  verskeie  voorligtings- 
geleenthede  is  ’n  Diakonale  dienskomitee  en  diensgroepe  gevorm. 

Onder  leiding  van  ds  Smith  is  die  kerkterrein  se  verfraaiing  beplan  en  met  gras  en 
inheemse  bome  beplant.  Die  burgemeester  van  Akasia  was  een  van  die  boom- 
skenkers  - ’n  apiesdoring  wat  by  die  ingang  van  die  kerk  aan  Oaklandsstraat  se  kant 
geplant  is.  Dit  dien  gemeld  te  word  dat  die  burgemeesters  van  Akasia  steeds  baie 
belanggestel  het  in  die  vordering  van  die  gemeente  en  by  verskeie  geleenthede 
eredienste  amptelik  bygewoon  het. 

Vanaf  Oktober  1987  is  voorsiening  gemaak  vir  meer  deeltydse  hulp  met  die  pre- 
diking  in  die  persone  van  twee  vrouepredikante,  naamlik  ds  Elsie  Pretorius  en 
proponent  Esteile  Dannhauser.  Finansieel  is  dit  moontlik  gemaak  toe  die  pastorale 
hulp  en  deeltydse  predikant  afgesien  het  van  enige  aanpassings  by  hulle  vergoeding. 

1987  sluit  af  met  592  belydende  lidmate  in  36  wyke  ingedeel. 

1988  - Skulddelgíng  en  verdere  boubeplanning 

Die  delging  van  die  koste  verbonde  aan  die  kerkgebouverbande  was  nooit  so  oor- 
heersend  dat  die  normale  verantwoordelikheid  verbonde  aan  kerkwees  daardeur 
agterweë  moes  bly  nie.  Dit  het  voortgegaan  en  waar  nodig,  is  voorsiening  gemaak. 

Op  10  Julie  1988  het  die  gemeentevergadering  besluit  om  nog  ’n  deeltydse  pre- 
dikant  te  beroep.  Op  18  September  1988  is  dr  Wallie  da  Silva  as  predikant  georden 
en  bevestig  vir  deeltydse  diens  in  Hartebeeshoek.  Daarmee  is  die  prediking  van  die 
twee  vrouepredikante  in  die  gemeente  beëindig. 

Die  ouderlinge-  en  diakensvergaderinge  het  besondere  aandag  gegee  aan  ampstoe- 
rusting.  Toerustingsmateriaal  is  van  ringskant  beskikbaar  gestel.  Wat  ouderlinge 
betref  het  dit  veral  deur  die  bemoeïng  van  ouderling  Dawid  Fouche,  voorsitter  van 
Ringsraad  vir  Ouderlinge,  geskied. 

Ongelukkig  was  die  gemeente  nie  net  aan  die  ontvang  kant  wat  staatmakers  betref 
nie,  maar  moes  ook  periodiek  sulke  mense  deur  verhuising  verloor.  In  Julie  1988 
het  ouderling  Loot  en  diaken  Dirkie  Pretorius  vertrek.  Hulle  het  van  die  begin  af 

hartlik  en  met  toewyding  gewerk  en  dikwels  hulle  huis  vir  kerkwerk  beskikbaar 
gestel.  Ouderling  Thys  Schoeman  is  aangestel  as  skriba  vir  registrasie  met  ’n 
besondere  opdrag  in  verband  met  sensusopname  en  inrigting  van  gemeenteregisters. 
Toe  oor  die  jaar  1984  geskryf  is,  is  reeds  oor  ouderling  Hans  Joubert  aan  die  spits 
van  die  gemeentelike  finansies  en  oor  sy  ferme  leiding  geskryf.  Aan  die  einde  van 

1988  moes  met  groot  leedwese  van  hom  afskeid  geneem  word,  ook  vanweë  ’n  ver- 
huising.  Vir  ’n  geruime  tyd  was  hy  en  sy  opvolger,  ouderling  Johan  Breytenbach, 
saam  lede  van  die  Finansiële  Kommissie  en  die  laaste  maande  van  1988  kon  uit  die 
kennis  en  insig  van  hierdie  twee  heproefde  manne  geput  word  om  ’n  volgende  groot 
taak  aan  te  pak. 

In  die  Nuusbriefvan  Desember  1987  is  ’n  volledige  verslag  gegee  van  die  boukoste 
van  fase  1 en  die  gunstige  verloop  van  die  betalings  in  hierdie  verband.  Daarvolgens 
sou  die  bouskuld  op  31  Mei  1990  gedelg  kon  wees.  Op  daardie  stadium  het  die 
boukoste  van  fase  1 van  ongeveer  R500  000,00  reeds  met  meer  as  die  helfte  gedaal. 

Die  besef  het  egter  nou  al  meer  posgevat  dat  daar  ernstig  gedink  moes  word  aan  die 
deurvoering  van  fase  2 van  die  bouprojek  en  wel  om  die  volgende  redes;  Die  vinnige 
groei  van  die  gemeente  het  meegebring  dat  die  huidige  kerkruimte  biime  afsienbare 
tyd  ontoereikend  sou  wees;  boukoste  het  teen  so  ’n  tempo  gestyg  dat  deur  te  lank  uit 
te  stel,  sou  meebring  dat  deurvoering  van  die  bouprogram  onmoontlik  kon  word; 
toename  in  die  getal  van  predikante  het  op  ’n  oorskot  begin  afstuur  en  gevolglik  sou 
verdere  toestemming  dat  groter  gemeentes  met  net  deeltydse  pastorale  bediening 
kan  voortgaan,  nie  langer  oorweeg  word  nie. 

Op  19  Oktober  1989  het  die  kerkraad  besluit  om,  na  grondige  oorweging  en 
onderhandeling  ook  deur  die  Finansiële  en  Boukommissie,  aan  die  argitek  op  te  dra 
om  die  planne  vir  fase  2 so  te  voltooi  dat  die  bouwerk  in  Maart  1989  ’n  aanvang  kon 
neem  vir  afhandeling  gedurende  1989,  onderworpe  aan  die  beskikbaarheid  van 
nodige  finansiële  bronne.  Daardie  bronne  is  deeglik  ondersoek  en  ontgin  met  die 
besef  dat  offerbereidheid  van  lidmate  uiteindelik  die  eintlike  bron  is. 

Die  Nuusbrief  vnn  Desember  1988  skryf  oor  die  vertrek  en  oorneem  deur  twee 
voorsitters  van  die  Finansiële  Kommissie,  onderskeidelik  ouderlinge  Hans  Joubert 
en  Johan  Breytenbach.  Albei  word  geprys  vir  troue  werk  op  baie  terreine.  Hans 
Joubert  is  ’n  vlytige  werker  met  ’n  oop  hand  en  hart.  Johan  Breytenbach  van  wie 
ons  baie  verwag,  want  hy  kan  baie  gee  in  leiding,  kennis,  kontakte  en  beplanning. 
Die  oproep  lui:  Ons  wat  oorbly  moet  onverpoosd  voortgaan. 

Die  jaar  word  afgesluit  met  626  belydende  lidmate. 

1989  - Verdere  bou  en  afskeid 

’n  Nuwe  Funksiekomitee  onder  voorsitterskap  van  prof  Barkhuizen  word  gekies  om 
toesig  te  hou  oor  die  fondsinsameling. 

Gedurende  hierdie  jaar  word  voortgegaan  met  die  reëling  van  gesinskampe  waar 
egpare  toerusting  ontvang  vir  hulle  taak  binne  die  huwelik.  Groot  lof  word 
uitgespreek  vir  hierdie  onderneming  binne  die  gemeente.  Mevrou  Zandra  da  Silva 

word  tot  voorsitter  van  die  NHSV  verkies. 

Op  19  November  1989  word  die  eerste  radiodiens  uit  Hartebeeshoek  se  kerk 
uitgesaai  waar  dr  Wallie  da  Silva  voorgaan. 

Die  beplanning  vir  die  bou  van  fase  2 van  die  kerkkompleks  gaan  voort,  asook  die 
funksies  vir  insameling  van  fondse.  Groepsgewys  word  funksies  gereël  en  dit  word 
met  groot  welslae  ontwikkel.  Op  26  Februarie  1989  besluit  ’n  gemeentevergadering 
eenparig  om  voort  te  gaan  met  die  bou  van  fase  2.  Terselfdertyd  word  besluit  dat 
hierdie  werk  ook  in  2 fases  deurgevoer  moet  word  en  dat  bepaalde  fasette  van  die 
bouwerk  ten  bedrae  van  ongeveer  R200,000  uit  die  tender  van  naastenby  R700,000 
gelaat  en  agterweë  gehou  sal  word  totdat  die  uitvoering  daarvan  moontlik  sal  wees. 
Na  ’n  breedvoerige  uiteensetting  veral  van  die  kant  van  dr  Da  Silva  van  watter 
verpligting  dit  op  elke  lidmaat  plaas  en  dat  daarvoor  van  lidmate  verwag  word  om 
minstens  een  dag  per  maand  se  inkomste  per  lidmaat  vir  hierdie  doel  af  te  sonder, 
besluit  die  gemeentevergadering  eenparig  dat  daarmee  voortgegaan  moet  word. 
Stap  vir  stap  is  die  projek  beplan,  bereken  en  deur  die  gemeente  goedgekeur. 

’n  Kerkraadsvergadering  van  13  September  1989  besluit  om  die  saalgedeelte  van  die 
kompleks  na  ds  PM  Smith  te  vernoem.  Dieselfde  vergadering  verneem  met  groot 
waardering  dat  die  NHSV  besluit  het  om  naas  hulle  gewone  verpligtinge  teenoor 
barmhartigheidsdiens  hulle  steeds  te  beywer  vir  die  insameling  van  fondse  om  die 
gerekenariseerde  orrel  te  betaal.  ’n  Bedrag  van  R20,000  is  reeds  geskenk  benewens 
die  bedrag  van  meer  as  R50,000  wat  reeds  met  die  inwyding  van  fase  1 vir  ander 
toerusting  voorsien  is  deur  die  NHSV. 

Met  die  vorige  jaar  se  toestemming  van  die  Ringsvergadering  dat  voortgegaan  mag 
word  met  deeltydse  pastorale  versorging  van  die  gemeente,  word  daar  egter  ’n 
voorwaarde  aan  geheg  en  dit  is  dat  die  toestemming  geld  alleen  tot  voltooiing  van 
fase  2 van  die  bouprogram. 

Daarom  was  dit  ook  nie  onverwags  nie  toe,  namate  die  bouwerk  voltooiing  nader, 
die  ringskommissie  aan  die  kerkraad  laat  weet  dat  verwag  word  dat  reëlings  getref 
sal  word  om  ’n  voltydse  predikant  te  beroep,  gesien  die  groei  in  die  lidmatetal  van 
die  gemeente  en  die  groeiende  getal  van  toegelate  predikante  wat  nie  beroepe  ont- 
vang  nie.  Die  kerkraad  besluit  om  ds  Theodor  Móller  van  Elandspoort  te  beroep. 
Hy  aanvaar  ’n  tweede  beroep  op  hom  uitgebring. 

Ds  en  mevrou  Smith  ontruim  die  pastorie  sodat  die  kerkraad  dit  in  gereedheid  kan 
bring  vir  sy  eerste  voltydse  predikant. 

Alles  word  gereed  gemaak  vir  groot  feestelikhede  gedurende  Desember  1989. 

Op  Sondag  3 Desember  1989  bevestig  ds  Smith  sy  opvolger,  ds  Móller,  waarna 
laasgenoemde  sy  intreepreek  hou  en  die  gemeente  op  hartlike  wyse  ds  en  mev 
Móller  ontvang. 

Op  Saterdag  9 Desember  hou  ds  Smith  die  feesrede  met  die  inwyding  van  fase  2 van 
die  kerkkompleks  - die  kerk  en  konsistoriegedeelte.  Dit  dien  ook  as  hulle 

afskeidsgeleentheid  na  6 jaar  se  verbintenis  aan  en  vreugdevolle  arbeid  in  die 
gemeente  Hartebeeshoek  wat  hulle  altyd  na  aan  die  hart  sal  lê.  By  hom  bestaan 
daar  ook  geen  twyfel  oor  die  voortsetting  en  afhandeling  van  bouwerk  ook  wat 
betaling  betref  onder  die  huidige  regte  leiding  nie,  al  sal  dit  miskien  langer  as  die 
geraamde  tyd  neem. 

Op  Sondag  10  Desember  1989  het  prof  Barkhuizen  voorgegaan  met  die  eerste 
nagmaalviering  in  die  nuwe  kerk  waarna  dr  Da  Silva  net  daarna  die  eerste 
doopbediening  waarneem. 

Dit  was  ’n  onvergeetlike  voorreg  om  met  sulke  kollegas  - ook  dié  wat  voorheen 
genoem  is  - in  so  ’n  praggemeente  onder  die  opsig  van  so  ’n  kerkraad  te  dien.  Mev 
Smith  en  skrywer  dra  vir  die  res  van  hulle  lewens  die  mooiste  herinneringe  met 
hulle  saam.  Hulle  het  nie  eens  gepraat  van  onverbreekbare  ou-  en  nuwe 
vrienskappe  rondom  die  Blye  Evangelie  gebou  nie.  Die  onverdiende  en 
‘onverwagte’  verjaardagherdenkinge  by  die  pastorie  was  en  bly  ’n  juweel.  Baie  geluk 
op  julle  tiende  verjaardag. 


Ds  PM  Smith 


Boukommissie  - 1987 

DIE  LAASTE  VIER  JAAR 


Wat  ’n  voorreg  om  hier  te  kan  wees! 
Dit  is  nou  Yuppie  town,  wat  ek  toe 
herdoop  het  na  Doekiesdorp.  Watter 
potensiaal  en  tegelyk  watter  uitdaging 
is  daar  in  hierdie  gemeente  opgesluit! 
Begaafdheid,  kundigheid,  entoesiasme, 
jeugdige  voortvarendheid,  vars  idees, 
vernuwende  denke  en  nog  veel  meer  is 
dinge  wat  enersyds  ’n  beklemming  in 
my  keel  bring,  maar  andersyds  die 
adrenalien  deur  my  are  laat  bruis.  Ek 
weet  dat  ek  by  die  korrekte  adres  gear- 
riveer  het.  Die  uitdaging  is  om  al  die 
latente  gawes  te  identifiseer,  te  kom- 
bineer  en  hulle  ’n  plek  binne  die  lig- 
gaam  van  Christus  (die  kerk)  te  laat 
vind. 

By  al  die  bewerasie  én  opwinding  wat  die  enkele  sake  my  verskaf  het,  het  ek  nooit 
vergeet  dat  God  self  sy  kerk  in  stand  hou  nie,  en  my  aan  die  hand  sal  neem  en  tou- 
wys  sal  maak.  Die  eerste  indrukke  en  gepaardgaande  daarmee  die  opgewondenheid 
oor  geleenthede  sowel  as  vrees  oor  my  eie  onvermoë,  het  die  gesprek  met  en  die 
opkyk  na  ons  hemelse  Vader  in  my  lewe  laat  intensiveer. 

Uitdagmge 

Om  verskeie  redes  wil  ek  die  eerste  jaar  (1990)  nie  sommer  weer  belewe  nie.  As 
eerste  voltydse  predikant  van  die  gemeente  het  ek  eerstens  geroepe  gevoel  om  die 
talle  lidmate,  wat  as  gevolg  van  die  hoë  syfer  nuwe  intrekkers  in  baie  gevalle  nog 
vreemdelinge  vir  mekaar  was,  by  mekaar  uit  te  bring  en  tot  die  opbou  van  Christus 
se  liggaam  by  mekaar  te  laat  inskakel  as  lede  van  dié  liggaam.  Dié  poging  het  aan- 
vanklik  stadig  ’n  werklikheid  geword  as  gevolg  van  die  feit  dat  ek  self  nog  nie  baie 
gemeentelede  geken  het  nie. 

Tweedens  moes  daar  met  die  oog  op  die  baie  intrekkers,  verseker  word  dat  die  ere- 
diensbywoning  tred  sal  hou  met  die  fisiese  groei  van  die  lidmaattal.  Goeie  erediens- 
bywoning  het  ’n  direkte  invloed  op  die  suksesvolle  aanpak  van  die  ander  gemeente- 
like  aktiwiteite. 

Derdens  sal  enige  nuwe  predikant  terugdeins  by  die  besef  dat  die  gemeente  waarin 
hy  nou  moet  arbei,  met  ’n  groot  skuldlas  opgesaal  is,  dit  as  gevolg  van  die  pasvol- 
tooide  kerkgebou.  Op  hierdie  stadium  het  die  maandelikse  inkomste  ongeveer  ’n 
bedrag  van  R19  000,00  beloop,  en  die  tekort  is  bereken  op  R9  000,00  per  maand. 
Met  die  eerste  twee  kerkraadsvergaderings  van  Februarie  en  April  1990  is  daar 

derhalwe  tot  vroeg  die  oggend  geworstel  met  radikale  finansiële  voorstelle!  Maar 
ek  het  geweet  en  geglo  dat  hierdie  gemeente  oor  die  potensiaal  beskik  om  dié  krisis 
te  oorkom.  Die  hoop  én  die  geloof  het  nie  beskaam  nie!  Reeds  vanaf  Aprilmaand 
was  daar  ’n  standhoudende  verbetering  van  RIO  000,00  per  maand!  Die  gemeente 
is  met  gemengde  sukses  in  vyf  fondsinsamelinggroepe  verdeel,  met  projekte  soos 
skietkompetisie,  gholfdae,  Akasia  straatmyl  en  ’n  fietswedren.  Soos  met  elke 
predikant  die  geval  is,  was  my  taak  nie  om  ‘smous’  te  wees  nie,  maar  eerder  ‘pous’. 
Die  regte  balans  is  van  groot  belang.  Daarom  is  eredienste  belangrik,  die  kansel- 
werk,  die  gemeentesang;  die  hele  atmosfeer  moet  tot  eer  van  God  en  tot  opbou  van 
die  gemeente  wees.  Die  erediens  is  en  bly  die  hartklop  van  die  gemeente.  Daarom 
dank  ek  die  Heer  van  die  Kerk  vir  my  kollegas,  professore  Jan  Barkhuizen  en  Wally 
da  Silva,  asook  ons  begaafde  orrelis,  Gideon  Brits  vir  hulle  samewerking  en  begrip 
in  dié  verband. 

Vierdens  was  struktuur,  doelwitte  en  ’n  missie  noodsaaklik.  ’n  Ken-mekaar-plan, 
foutlose  administrasie,  toerusting  van  gemeentelede,  die  samestelling  van  verskeie 
werkgroepe  en  effektiewe  kommunikasie  moes  die  gemeentelewe  kenmerk.  ’n  Or- 
ganigram  ten  einde  die  liggaam  van  Christus-model  gedetailleerd  uiteen  te  sit,  moes 
opgestel  word,  sodat  almal  dit  kon  verstaan. 

Hoogtepunte 

’n  Groot  hoogtepunt  vir  die  gemeente  was  die  verbetering  van  die  normale  offer- 
gawe  van  RIO  000,00.  Hierdie  groei  het  toegeneem,  en  tans  word  gereken  op  ’n 
jaarlikse  groei  van  20%.  Dit  is  danksy  die  fisiese  groei  in  die  gemeente  self,  asook 
verskeie  projekte,  waarvan  sommige  reeds  hierbo  genoem  is.  Noemenswaardig  is 
die  somerfees,  die  lentefees,  modeparades,  ’n  koekbakkompetisie,  ’n  stoomtreinrit, 
gholfdae,  musiekaande,  rommelverkopings,  ’n  wêreldskou  en  ’n  tropiese  eilandfees. 
Met  dankbaarheid  kan  vermeld  word  dat  die  betrokkenheid  van  lidmate  steeds  toe- 
neem!  Voorts  het  die  gemeente  ook  begin  met  ’n  eie  snoepiewinkel  waar  lekkers, 
koeldrank,  tuisgebak,  en  kerklike  publikasies  te  koop  aangebied  word.  Van  die 
begin  af  is  hierdie  snoepie  gewild  en  suksesvol.  My  dank  aan  almal  wat  getrou 
hieraan  meedoen  en  dit  ondersteun! 

’n  Belangrike  ideaal  was  om  alle  gemeentelede  se  geestelike  behoeftes  in  gemeente- 
verband  doeltreffend  aan  te  spreek.  Vir  dié  doel  is  verskeie  werkgroepe  in  die  lewe 
geroep  ten  einde  pro-aktief  en  reaktief  op  te  tree.  Daar  is  alreeds  na  die  orga- 
nigram  verwys,  wat  gebaseer  is  op  die  liggaam-van-Christus-model.  Dit  sluit  die 
ontvangs,  verwelkoming  en  volledige  inskakeling  van  nuwe  intrekkers  en  alle  ander 
lidmate  in.  Die  gemeente  is  in  die  volgende  homogene  groepe  ingedeel: 

Kleuter  en  laerskooljeug  (Pikkies); 

Hoërskooljeug  (Top  tieners); 

Naskoolse  ongetroudes; 

Twintig-dertigergroep  (Nesbouers); 

Veertig-vyftigergroep  (funksioneer  nog  nie); 

Enkelouers; 

Bejaardes/pensioenarisse  (Eiebase). 


20 


Feesbundel  (1983-1993) 


Hier  skakel  alle  lidmate  by  mekaar  in,  leer  mekaar  ken  en  ontwikkel  ’n  vrymoedig- 
heid  om  hulle  genadegawes  tot  eer  van  God  en  tot  opbou  van  die  liggaam  van  Chris- 
tus  in  diens  te  stel.  Hierdie  groepe  se  samekomste  is  van  hoogstaande  gehalte,  soos 
byvoorbeeld  die  Pikkies  se  slip  a 5//ííe-sessies,  die  wen  van  die  Rings-  en  Streeks- 
bybel-vasvra  deur  Pikkies  en  Top  Tieners,  die  Top  Tieners  se  jeugkampe,  die  Nes- 
bouers  se  ‘histeriese’  pastorie-kuier  en  die  Eiebase  se  toer  na  die  Drakensberge.  Die 
gemeentelike  organisasie  het  ook  korter  en  saakliker  geword,  met  meer  vaartbe- 
lynde  vergaderings  tot  gevolg.  Hier  gaan  dit  veral  oor  die  sinvolle  verkorte  tydsduur 
van  die  kerkraadsvergaderings! 

Die  standpunt  word  ook  eenparig  deur  die  predikante  gehuldig  dat  die  prediking  en 
erediensaktiwiteite  van  belang  is  vir  die  verdere  gemeentelike  lewe.  Die  eredienste 
moet  benader  word  met  geloof,  toewyding,  en  entoesiasme.  Kinderdienste  en  be- 
sprekingsdienste  word  ook  op  ’n  gereelde  basis  gehou. 

Van  groot  belang  is  ook  die  gemeentelike  nuusbrief.  Die  nuusbrief  loop  ’n  lang  pad 
in  die  gemeente,  en  is  onder  verskillende  name  uitgegee:  Nuusbrief,  Hartebeeshoek- 
nuus,  Hartebeeshoeker  en  uiteindelik  Hartklop.  Die  nuusbrief  in  sy  nuwe  gedaante 
word  veral  gekenmerk  deur  aspekte  soos: 

vriendelike  en  informele  voorkoms; 
onberispelike  taalversorging; 

tersaaklike  gemeentenuus,  met  relevante  inhoud  wat  die  gemeentelike  lewe 
weerspieël; 

veelsydige  nuus  vanaf  doeke  dra  tot  kierie  dra; 
pittige,  op  die  man  af,  artikels; 

advertensies  word  beperk,  danksy  ’n  maandelikse  borg  van  Main  Truck  Spares; 
harde  werk  deur  die  redakteur. 

Toerusting  van  ouers,  huwelikspare,  gesinne,  doopouers,  ampsdraers,  die  onder- 
skeie  werkgroepe  en  geloofstoerusting  is  ook  steeds  belangrike  prioriteite.  Die 
geloofsboukursus  het  in  1993  ’n  aanvang  geneem  en  die  waarde  daarvan  word  aller- 
weë  onderskryf.  Wat  die  toerusting  in  die  algemeen  betref,  moet  verwys  word  na 
die  talle  kundiges  wat  hulle  in  die  gemeente  bevind  en  na  vore  getree  het  om  op 
allerlei  terreine  leiding  te  gee. 

’n  Verdere  hoogtepunt  is  die  Matrika  en  Landswye  Wegbreeknaweek  vir  matriku- 
lante.  Met  die  sluit  van  die  Kerk  se  jeugkantoor,  is  die  taak  aan  my  toevertrou  om 
landswyd  ’n  wegbreeknaweek  vir  matrikulante  van  stapel  te  stuur.  Alleen  en  op  eie 
stoom  sou  ek  dit  nie  kon  vermag  nie.  Weer  eens  het  kundige  en  vrywillige  mense 
uit  die  gemeente  na  vore  gekom  en  die  taak  ligter  gemaak,  sodat  die  Matrika- 
kampe,  met  die  hulp  van  ander  predikante,  in  die  res  van  die  kerk  landswyd  plaas- 
vind.  Met  hierdie  projek  word  gebou  aan  die  paraatheid  van  matrikulante,  en  word 
Só  weer  groepleiers  gevorm  en  opgebou.  Professionele  strooibiljette,  reklame- 
videos,  ’n  aanloklike  wegbreekprogram  en  ’n  T-hemp  wat  ontwerp  is,  is  onder 
andere  hierdie  werkgroep  se  handewerk.  Kontak  met  elke  gemeente  in  ons  kerk  en 
reklame  in  wyer  verband,  die  landswye  vervoernetwerk,  is  ook  deel  van  dié  werk- 

groep  se  arbeid.  Die  projek  vind  jaarliks  by  Sportweni  aan  die  Natalse  Suidkus 
plaas,  en  ongeveer  80-100  matrikulante  maak  dit  mee. 

Die  gemeente  belewe  ook  inderdaad  ’n  baba-fees.  In  1991  is  64  babas  gedoop,  en 
ons  swakste  jaar  die  afgelope  vier  jaar  is  skynbaar  1992  met  49  dopelinge.  Dit  is 
inderdaad  ’n  ‘doekiesdorp’! 

’n  Laaste  hoogtepunt  wat  vermelding  verdien,  is  die  Theo-Hesta-fees.  Oor  die 
lekker,  hoogstaande  gehalte  en  uitbundige  vreugde-  en  kuieraand  van  hierdie  fees 
sal  ek  nooit  uitgepraat  kan  raak  nie.  Die  fees  is  as  ’t  ware  ’n  opsomming  en 
versinnebeelding  van  die  goeie  gees  wat  deurentyd  in  die  gemeente  heers. 

Toekomsvisie 

Eerstens  moet  ons  in  alle  opsigte  voortstap  op  die  pad  waarmee  die  gemeente  tot 
hiertoe  gekom  het. 

Tweedens  moet  daar  na  die  beste  gestrewe  word,  en  ’n  geleentheid  vir  spesialisering 
aan  elkeen  gegun  word. 

Derdens  moet  voorsiening  gemaak  word  vir  die  aanbou  van  verdere  kategese-lokale, 
die  skep  van  predikantstandplase,  en  die  bou  van  ’n  jeugkampterrein.  Natuurlik  sal 
die  kerkskuld  prioriteit  geniet  en  afgelos  moet  word. 

Vierdens  sal  op  dissipline,  opsig  en  tug,  en  ’n  duidelike  keuse  vir  Christus  gekon- 
sentreer  word. 

Vyfdens  sou  ek  nog  vir  die  tyd  wat  ek  gegun  word  om  hier  te  wees,  nog  harder,  effek- 
tiewer  en  tot  meerdere  eer  van  God  en  die  opbou  van  sy  ryk  wil  arbei. 


Ds  Theodor  MoUer 

1985  TOT  1986 


Daar  word  gesê  dat  eerste  indrukke 
blywend  is,  en  dit  is  ’n  waar  woord, 
veral  wanneer  dit  gaan  oor  ’n  jong 
predikant  se  eerste  gemeente!  Sekere 
herinneringe  bly  ’n  mens  altyd  by,  en 
ek  is  seker  dat  daar  nog  heelwat  van 
die  ou  garde  is  wat  saam  met  my  en 
Marietjie  sal  onthou. 

Onthou  u nog  die  vroeë  dienste  daar  in 
die  Gereformeerde  Kerk  Akasia  se 
kerkgebou?  As  ek  reg  onthou  was  dit 
om  sewe  dertig  die  oggend!  Dit  was  in 
die  winter  amper  ’n  geval  van  met  die 
flits  kerk  toe  stap!  As  jong  prediker 
was  die  vroeë  dienste  darem  ’n  handige 
troos:  sou  jy  iemand  tydens  die  preek 
sien  dut,  was  dit  nie  noodwendig  die 
prediker  se  onvermoë  nie.  Die  ou  het  dalk  nog  net  nie  mooi  wakker  geword  nie! 

Miskien  onthou  u ook  nog  die  Kersdiens  onder  die  bome.  Kersfeers  van  1985  was 
vir  my  onvergeetlik.  Die  ‘Dopper’-koster  vergeet  sowaar  dat  die  Hervormers  ook 
Kersdiens  hou:  die  kerk  is  gesluit  en  die  koster  is  soek!  Toe  hoor  ons  weer  die 
Kersboodskap  daar  buite,  en  onthou  dat  hulle  wat  die  Goeie  Nuus  die  eerste  keer 
gehoor  het  dit  ook  buite  gehoor  het. 

Maar  dan  was  daar  vir  my  twee  baie  besondere  geleenthede.  Die  eerste  was  die 
geleentheid  van  my  ordening  deur  ds  PM  Smith.  Dit  wat  ’n  jong  predikant  na  jare 
van  studie  op  daardie  dag  beleef,  is  onbeskryflik.  En  as  jy  dan  nog  georden  word 
deur  iemand  wat  na  aan  jou  is  en  ’n  navolgenswaardige  voorbeeld  is,  is  jy  dankbaar. 
Die  ander  aangrypende  oomblik  was  toe  ek  die  heel  eerste  keer  die  doop  bedien 
het,  en  boonop  aan  ons  eersteling,  Stefanie.  Hoe  vol  skiet  ’n  mens  se  gemoed  nie  as 
jy  die  teken  van  die  Here  se  genade  bedien  aan  jou  grootoog  glimlaggende  kleinding 
nie! 

Ons  sal  Hartebeeshoek  nooit  vergeet  nie.  My  verbintenis  met  die  gemeente  was  dié 
van  deeltydse  predikant,  en  dan  maar  vir  twee  eredienste  per  maand,  en  nie  eens  vir 
’n  volle  twee  jaar  nie.  Tog  is  daar  duidelike  indrukke  oor  die  opregtheid,  die 
warmte  en  die  vriendelikheid  waarmee  ons  daar  ontvang  is.  Daarby  die  geleentheid 
om  die  eerste  keer  juis  daar  in  diens  van  die  Woord  te  staan.  Daarom  is  dit  altyd 
met  dankbaarheid  dat  ons  aan  Hartebeeshoek  terugdink. 


Ds  en  mev  Malan 

1987  TOT  HEDE 


Op  25  Januarie  1987  het  ek  en  my 
gesin  amptelik  deel  geword  van  die 
Gemeente  Hartebeeshoek  toe  ek  as 
deeltydse  predikant  bevestig  is  as  hulp 
vir  ds  PM  Smith.  Hierdie  verbintenis 
met  die  gemeente,  wat  vandag  nog  be- 
staan,  alhoewel  in  ’n  ander  vorm  as  aan 
die  begin,  was  en  is  nog  steeds  een  wat 
baie  vreugde  verskaf  en  mooi  herinner- 
inge  inhou. 

Die  feit  dat  daar  gedurende  die  eerste 
paar  jaar  geen  vaste  predikant  in  die 
gemeente  werksaam  was  nie,  het  mee- 
gebring  dat  ons  noodwendig  by  alle 
fasette  van  die  gemeenteaktiwiteite 
betrokke  was,  en  dit  is  juis  hierdie 
aspek  wat  soveel  aangename  herinner- 
inge  tuisbring.  In  ’n  voëlvlug-terugblik  wil  ek  graag  enkeles  hiervan  uitlig. 

Een  van  die  belangrikste  aspekte  rondom  ons  vroeëre  werksaamhede  was  die  groep- 
funksies.  Op  Loot  en  Dirkie  Pretorius  se  plot  in  Chantelle,  is  daar  in  sy  groot  skuur 
jaar  vir  jaar  hard  en  heerlik  gewerk.  Ons  groep  se  spesialiteit  was  die  verwerking 
van  wildsvleis,  waarmee  ons  groot  naam  gemaak  het.  ’n  Ander  werksaamheid  wat 
net  soveel  genot  meegebring  het,  was  Sondae  se  aansit-etes  onder  leiding  van 
Regina  Geldenhuis.  Voor  die  koms  van  die  eerste  voltydse  predikant,  het  ek  ook 
die  voorreg  gesmaak  om  saam  met  ds  PM  Smith  basaar  te  kon  hou.  Hierdie  en 
ander  aktiwiteite  uit  ons  eerste  jare,  het  bande  gesmee  wat  ’n  mens  die  waarde  besef 
van  dit  wat  ons  bely:  die  gemeenskap  van  gelowiges! 

Ek  het  ook  groot  waarde  en  genot  geput  uit  die  vergaderings  van  die  Finansiële 
Komitee  aan  huis  van  ouderling  Andries  Nel,  en  natuurlik  die  heerlike  eetgoed  van 
mev  Babsie  Nel.  Tydens  hierdie  vergaderings  het  ek  groot  waardering  kon  opdoen 
vir  ouderling  Hans  Joubert,  wat  met  sakke  sout  se  ervaring  die  kerksake  finansieel 
op  ’n  gesonde  pad  gehou  het.  Sy  geduldige  verduideliking  aan  my  reg  aan  die  begin 
van  alle  sake,  is  opreg  waardeer.  Ook  vergeet  ek  nie  die  ander  lede  nie,  veral  nie 
Celia  Nel  se  noukeurigheid  as  kassier  nie! 

Een  van  die  mees  bevredigende  werksaamhede  wat  ek  in  die  gemeente  kon  inisieer, 
was  die  huweliksverrykingskursus  wat  vir  etlike  jare  te  Dikhololo  plaasgevind  het 
met  die  uiters  bekwame  hulp  van  die  KITAL-span  van  di  Piet  Geyser  en  Roelf 
Coertze.  Die  styging  van  die  geboortesyfer  by  ouers  wat  die  kursus  bygewoon  het,  is 
sekerlik  ’n  bewys  van  die  sukses  daarvan!  Nietemin  het  ek  en  my  vrou  ook  hier  baie 


24 


Feesbundel  (1983-1993) 


hegte  bande  gesmee  met  mense  wat  wel  jonger  as  ons  is,  maar  met  wie  ons  volkome 
kon  assosieer.  Die  laaste  amptelike  sodanige  funksie,  die  gesprek  rondom  ouers  en 
kind,  ook  onder  leiding  van  ds  Roelf  Coertze,  te  Goudrivier  Wildsplaas,  was  ’n 
belewenis  wat  vir  ons  steeds  kosbaar  is,  veral  die  Saterdagoggend  toe  ek  en  Anne 
kinders  moes  oppas  vir  ’n  vale! 

Ek  het  ook  mooi  herinneringe  van  die  huisbesoeke  van  daardie  eerste  jare,  en 
mense  soos  wyle  ouderlinge  Joppie  Swanepoel  en  Gellie  Geldenhuis,  ouderlinge 
Piet  van  Staden,  Willie  Haupt,  en  Diederik  Viljoen  is  enkeles  van  my  span  wie  se 
hartlike  samewerking  my  altyd  sal  bybly.  Vir  my  hoogs  interessante  huisbesoek  by 
Kallie  Knoetze  kan  ouderling  Diederik  Viljoen  genader  word! 

Verder  moet  ek  in  kort  ook  die  hele  proses  van  kerkbou  in  herinnering  roep,  al  be- 
sef  ek  dat  ’n  hele  aantal  skrywers  noodwendig  hierna  verwys.  Alhoewel  die  beplan- 
ningstadium  van  fase  1 reeds  agter  die  rug  was  toe  ons  in  die  gemeente  gearriveer 
het,  was  die  beleef  van  die  bou  van  eers  die  saal,  en  toe  fase  2,  die  kerkgebou,  met 
al  die  beplanning  en  worsteling  met  finansies  en  funksies,  waarvan  reeds  hierbo 
melding  gemaak  is,  ’n  besondere  ervaring.  Dit  is  met  groot  trots  en  dankbaarheid 
dat  ek  die  kerkgebou  kon  sien  verrys  en  liturgies  deel  daarvan  word. 

Dit  is  sekerlik  nie  altyd  wenslik  om  name  te  noem  nie,  want  uiteraard  moet  ’n  mens 
ander  weglaat.  Tog  wil  ek  ten  slotte  my  dank  uitspreek  vir  die  voorreg  om  saam  met 
ds  PM  Smith  te  kon  meewerk  aan  die  uitbouing  van  ’n  jong  gemeente  met  baie 
potensiaal.  Sonder  om  te  impliseer  dat  hy  ‘oud’  is,  kon  ek  telkens  net  my  spreek- 
woordelike  hoed  lig  vir  die  werksywer  van  ’n  emiritus  predikant.  Sy  hantering  van 
die  gemeentesake,  sy  onvermoeide  ywer  en  borrelende  entoesiasme  vir  hierdie  jong 
gemeente,  was  aansteeklik  sowel  as  opbouend,  en  hy  was  getrou  bygestaan  deur  tant 
Lenie.  Só  is  daar  ook  ’n  blywende,  hegte  en  kosbare  vriendskapsband  tussen  ons  en 
die  Smith-gesin  gesmee.  Dit  was  ook  my  aangename  voorreg  om  my  universiteits- 
kollega  en  vriend,  prof  Wallie  da  Silva  en  sy  vrou  Zandra,  in  ons  span  te  kon  ervaar. 
Prof  Da  Silva  se  rype  ervaring  as  eertydse  voltydse  predikant  was  van  groot  waarde 
vir  ons  gemeente. 

Tans  handhaaf  ek  ’n  lae  amptelike  profiel  in  die  gemeente  omdat  dit  my  oortuiging 
is  dat  deeltydse  predikante  en  pastorale  hulpe  ’n  oog  moet  hê  \ir  die  nood  van  jong 
afgestudeerdes  en  proponente  wat  om  duidelik  ekonomiese  redes  ingetrek  moet 
word  by  gemeentes  waar  sodanige  hulp  nodig  is.  Ek  moet  ook  as  dosent,  wat  by 
etlike  jare  van  hulle  opleiding  betrokke  is,  sodanige  studente  kan  aanmoedig  dat 
daar  altyd  ’n  plek  vir  hulle  sal  wees  in  die  wingerd  van  ons  Here.  Daarom  my 
gelukwense  en  woord  van  welkom  aan  ds  en  mev  Nel  binne  die  gemeenskap  van  ons 
gemeente.  Buitendien,  die  feit  dat  ek  en  Anne  ’n  lae  amptelike  profiel  handhaaf, 
maak  ons  verbintenis  met  die  gemeente  nog  net  so  sinvol  en  aangenaam  soos 
vroeër.  Intussen  het  dit  ook  duidelik  geword  dat  ons  eerste  voltydse  predikant  hard 
kan  werk  en  wil  werk  en  onlosmaaklik  ook  deel  geword  het  van  hierdie  groeiende 
gemeente. 

Naas  ons  gelukwense  aan  die  gemeente  met  die  herdenking  van  die  eerste  tien  jaar. 

kom  ook  ten  slotte  ons  innige  dank  aan  die  Here  vir  sy  seën  op  hierdie  gemeente. 
Want  aan  Hom  alleen  is  die  eer  vir  wat  ons  kan  en  vir  wat  ons  is. 


Prof  & mev  Barkhuizen  en  gesin 


26 


Feesbundel  (1983-1993) 


1988  TOT  1993 


Die  feit  dat  ek  ná  ’n  onderbreking  van 
drie  jaar  weer  deel  kon  kry  aan  die 
werk  van  ’n  evangeliebedienaar,  was 
vir  my  soos  ’n  geskenk  uit  die  hemel. 
Dit  het  my  opnuut  laat  besef  watter 
onuitspreeklike  groot  voorreg  dit  is  om 
die  werk  van  ’n  predikant  te  mag  doen. 
En  dit  verklaar  ook  waarom  ek  so  dik- 
wels  in  my  prediking  uitgekom  het  by  ’n  dankie  wat  ons  aan  God  verskuldig  is  vir  al 
sy  liefde  en  genade. 


My  verbintenis  met  die  Gemeente 
Hartebeeshoek  het  op  18  September 
1988  begin  toe  ds  PM  Smith  my  beves- 
tig  het  as  die  tweede  deeltydse  predi- 
kant  van  die  gemeente.  As  ek  vandag 
terugkyk,  kan  ek  met  dankbaarheid  sê 
dat  hierdie  gebeurtenis  die  begin  van 
’n  mooi  tyd  in  my  lewe  was.  Van  al  die 
redes  hiervoor,  noem  ek  net  ’n  paar. 


Die  tweede  rede  waarom  my  diensjare  in  Hartebeeshoek  vir  my  besonders  was,  is 
die  feit  dat  ek  met  besondere  kollegas  kon  saamwerk.  Dominee  PM  en  tannie 
Lenie,  soos  wat  hulle  met  groot  deernis  in  die  hele  gemeente  bekend  gestaan  het, 
was  vir  my  en  my  vrou  meer  as  net  vriende  en  kollegas.  Hulle  was  vir  ons  soos  ’n  pa 
en  ’n  ma;  ’n  voorbeeld  waarna  ons  kon  opsien;  mense  wat  met  alles  wat  hulle  gesê 
en  gedoen  het,  die  liefde  van  Christus  verkondig  het.  Ook  vir  prof  Jan  en  sy  vrou, 
Anne  het  ek  en  Zandra  groot  waardering.  As  diepsinnige  prediker  het  hy  menig- 
maal  ons  geloof  gevoed  en  versterk  en  as  viendelike  gasvrou  het  sy  ons  dikwels  in 
haar  huis  ontvang  en  onthaal.  Veral  die  ure  se  saampraat  oor  die  ver plekke  sal  lank 
onthou  word.  Na  ds  PM  se  vertrek  het  ds  Theodor  en  sy  vrou  Hesta,  die  leisels  in 
die  gemeente  oorgeneem.  Wat  dadelik  van  hulle  opgeval  het,  is  sy  onblusbare  en- 
toesiasme  en  haar  innemende  vriendelikheid.  Hy  het  gou  daarin  geslaag  om  sowel 
kerkraadslede  as  lidmate  se  samewerking  te  verkry,  en  die  uitwerking  van  hierdie 
nuwe  vennootskap  het  spoedig  resultate  gelewer  waaroor  ek  nie  anders  kan  as  om 
bly  te  wees  nie.  Wat  laastens  ons  jongste  predikantspaar  betref:  hoewel  ds  en 
mevrou  Nel  nog  net  ’n  kort  tydjie  in  die  gemeente  is,  beloof  dít  wat  ons  alreeds  van 
hulle  hoor,  net  mooi  dinge  vir  die  toekoms. 

’n  Derde  rede  waarom  my  werktyd  in  Hartebeeshoek  vir  my  aangenaam  was,  is  ge- 
leë  in  die  soort  lidmaat  waarmee  ek  die  afgelope  vier  en  ’n  half  jaar  te  doen  gekry 
het.  Daar  mag  in  ons  Kerk  seker  nog  ander  gemeentes  wees  waar  lidmate  net  so 

vriendelik  en  net  so  lojaal  is,  maar  vriendeliker  of  lojaler  as  dié  wat  ek  hier 
teëgekom  het,  bestaan  daar  nie.  Die  wyse  waarop  ons  kon  saamwerk,  in  mekaar  se 
vreugde  en  leed  kon  deel  en  soos  gelowiges  vir  mekaar  kon  omgee,  het  in  Harte- 
beeshoek  die  gemeenskap  van  die  heiliges  sigbaar  tot  stand  gebring. 

Hierdie  belewenisse  het  my  en  my  gesin  ryk  gemaak.  Want  dit  het  ons  nie  net  die 
geleentheid  gebied  om  saam  met  ander  gelowiges  tot  eer  van  God  te  werk  nie,  maar 
ons  ook  in  staat  gestel  om  vriende  te  maak  wat  lank  nadat  ons  eendag  uit  die 
gemeente  vertrek  het,  nog  ons  kosbare  vriende  sal  bly.  En  hiervoor  wil  ek  uit  my 
hart  vir  ons  hemelse  Vader  dankie  sê. 

Baie  geluk  met  die  gemeente  se  tiende  verjaarsdag  en  mag  die  Here  se  seën  ook  in 
die  toekoms  op  elkeen  van  u bly. 


Ds  en  mev  Da  Silva  en  kinders 

TERUGBLIK 


Ek  het  die  afstigting  van  twee  gemeentes  van  ons  Kerk  beleef.  My  herinneringe  aan 
die  afstigting  van  die  Gemeente  Lydenburg  is  taamlik  vaag  omdat  ek  toe  nog  nie  5 
jaar  oud  was  nie.  As  my  vader  nie  so  nou  daarby  betrokke  was  nie,  sou  ek  seker 
niks  daarvan  onthou  het  nie.  Aan  die  stigting  van  die  Gemeente  Hartebeeshoek, 
toe  ek  al  oor  die  60  jaar  oud  was,  het  ek  aktief  deelgeneem,  saam  met  ’n  aantal 
kerkraadslede  wat  ek  oor  die  vorige  10  jaar  in  Witfontein  se  kerkraad  goed  leer  ken 
het. 

Hartebeeshoek  se  tienjarige  fees  sal  ook  die  tweede  viering  in  ons  Kerk  van  dié  aard 
wees  wat  ek  hoop  om  by  te  woon.  Die  eerste  was  die  eeufees  van  die  Gemeente 
Chrissiesmeer  in  April  1992,  waaraan  ek  deelgeneem  het  omdat  my  voorgeslag  be- 
trokke  was  by  die  stigting  van  die  gemeente  en  die  bou  van  die  kerk.  My  oorgroot- 
vader,  ouderling  FG  Joubert,  het  die  leiding  geneem  en  twee  van  sy  seuns,  van  wie 
een  my  grootvader  is  na  wie  ek  vernoem  is,  en  sy  swaer,  Jan  Vorster  het  die  kerk 
eiehandig  gebou. 

Die  Gemeente  Hartebeeshoek  kyk  nou  terug  oor  die  eerste  10  jaar  van  sy  bestaan. 
Uit  ’n  beskeie  begin  met  229  lidmate  in  Akasia  se  skoolsaal  het  die  huidige  gemeen- 
te  gegroei,  en  beskik  dit  oor  ’n  eie  kerkgebou  en  geriewe  wat  selfs  in  die  groeiende 
behoefte  van  die  gebied  kan  voorsien  vir  die  volgende  dekade.  Die  besluit  destyds 
om  twee  gemeentes  af  te  stig  van  Witfontein  eerder  as  om  die  westelike  deel  te 
onderwerp  aan  opeenvolgende  afstigtings,  het  geblyk  ’n  wyse  besluit  te  wees. 

Die  nuwe  gemeente  was  in  die  gelukkige  posisie  dat  daar  voortgebou  kon  word  op 
die  beplanning  van  Witfontein  se  Finansiële  en  Beplanningskommissie  en  kerkraad 
onder  die  leiding  van  ds  Coen  de  Lange.  Die  aanvanklike  beplanning  was  om  grond 
aan  te  koop  en  ’n  kerklokaal  of  lokale  op  te  rig  vóór  afstigting.  Ongelukkig  was 
almal  in  die  gemeente  met  die  verloop  van  tyd  nie  ewe  geesdriftig  oor  die  uitbouing 
van  ’n  sterk  boufonds  nie,  en  daar  was  ook  nie  eenstemmigheid  oor  die  prioriteite 
ten  opsigte  van  die  aanwending  van  die  fonds  nie.  Maar  veral  die  eensgesindheid  by 
die  westelike  deel  van  die  tersaaklike  gebied  oor  ’n  sterk  boufonds  met  die  oog  op  ’n 
eie  kerklokaal  het  ’n  doelgerigtheid  en  samehorigheidsgevoel  ver  bo  ons  verwag- 
tings  teweeggebring.  Ek  glo  dat  uit  die  spontane  samewerking  en  gemeenskaplike 
strewe  wat  ons  almal  gedeel  het,  die  entoesiasme  voortgespruit  het  om  te  werk  en  te 
beplan  vir  ’n  eie  gemeente.  Dit  het  in  ’n  groot  mate  daartoe  bygedra  dat  die  afstig- 
ting  so  vinnig  en  vlot  verloop  het.  Hierdie  entoesiasme  is  ook  in  die  nuwe  gemeente 
ingedra  waar  dit  verder  uitgebou  is. 

Ná  afstigting  moes  Hartebeeshoek  aan  die  tweelingsuster-gemeente,  Theresapark, 
R75  000,00  betaal,  synde  die  helfte  van  die  waarde  van  die  kleinhoewe  op  Heather- 
dale  wat  binne  die  grense  van  Hartebeeshoek  val.  Hierdie  bedrag,  tesame  met  ’n 
som  wat  nog  aan  Witfontein  betaal  moes  word,  sowel  as  herstelwerk  en  die  skoon- 
maak  van  die  pastorie  het  méegebring  dat  ons  skuldlas  in  1984  R90  000.00  was. 

Onmiddellik  ná  die  stigting  is  besluit  om  met  ’n  boufonds  te  begin  en  in  Augustus 
1985  is  die  agterstand  van  R90  000,00  uitgewis. 

Die  besluit  om  ’n  verbintenis  met  ds  PM  Smith  as  pastorale  hulp  aan  te  gaan  na  sy 
emeritaat  in  Februarie  1984,  was  vir  die  gemeente  van  groot  betekenis  en  werklik  ’n 
seën.  Sy  sewentig  jare  ten  spyt,  het  hy  met  die  geesdrif  en  teen  ’n  tempo  wat  veel 
jonger  predikante  moeilik  sou  ewenaar,  in  die  gemeente  gewerk.  Sy  toewyding  en 
wye  ervaring  in  die  Kerk  oor  ’n  tydperk  van  40  jaar,  sowel  as  die  genot  wat  hy 
daaniit  geput  het  om  na  19  jaar  diens  in  ’n  sinodale  pos  weer  in  ’n  gemeente  te  kan 
werk,  het  die  welslae  van  sy  arbeid  in  die  gemeente  verseker.  Die  gemeente  het  ook 
gebaat  by  die  verdere  finansiële  voordeel  dat  ds  Smith  bloot  teen  die  vergoeding 
van  ’n  pastorale  hulp,  die  volle  verantwoordelikheid  verbonde  aan  ’n  standplaas, 
behartig  het. 

Ds  en  mev  Smith  kon  reken  op  die  steun  van  ’n  groep  beproefde  werkers  wat  al  by 
Witfontein  as  ’n  span  saamgewerk  het.  Hierdie  groep  het  geleidelik  gegroei  en  is 
aangevul  met  die  koms  van  nuwe  lidmate,  veral  omdat  feitlik  elke  lidmaat  deur 
middel  van  die  groepfunksies  daarby  betrek  kon  word.  Die  susters  het  net  so  hard 
as  die  broers  gewerk,  afgesien  van  hul  belangrike  taak  in  die  NHSV. 

Tydens  die  eerste  vergadering  van  die  Finansiële  en  Beplanningskommissie  is  tot 
die  besef  gekom  dat  kommunikasie  met  al  ons  lidmate  van  uiterste  belang  sou  wees. 
Die  uitgee  van  ’n  maandelikse  nuusbrief  wat  uit  dié  voorstel  ontstaan  het,  was  van 
meet  af  aan  ’n  sukses.  A1  die  gemeentelike  beplanning,  funksies,  nuus  en  die  stand 
van  die  offergawes  van  elke  wyk  is  bekend  gestel.  Die  sukses  van  die  blad  moet  ook 
aan  ds  Smith  se  insig  en  volgehoue  pogings  toegeskryf  word.  Deur  middel  van  die 
blad  is  elke  gemeentelid  op  die  hoogte  gehou  met  beplannings  sowel  as  die  vorder- 
ing  wat  gemaak  is. 

Dit  was  duidelik  dat  die  lidmaattal  binne  ’n  paar  jaar  sou  verdubbel  en  dat  die 
groeitempo  sou  voortduur.  Tydens  beplanning  moes  die  behoeftes  van  ’n  snelgroei- 
ende  gebied  versoen  word  met  die  beperkte  finansiële  vermoëns  van  die  jong  ge- 
meente.  Daar  is  besluit  om  ’n  volledige  plan  van  die  bouprojek  te  laat  opstel,  die 
projek  in  fases  op  te  deel  en  dan  elke  fase  aan  te  pak  sodra  ons  finansies  dit  sou 
toelaat.  Vóór  die  voltooiing  van  fase  1 was  dit  duidelik  dat  ons  grootste  probleem 
vorentoe  die  geweldige  eskalasie  in  boukoste  sou  wees.  Op  daardie  stadium  het  dit 
beteken  dat  die  boukoste  van  fase  2 met  R80  000,00  per  jaar  vir  elke  jaar  sou  styg 
voordat  ons  begin  bou.  Die  enigste  uitweg  om  die  eskalasie  te  stuit,  was  om  die 
projek  te  voltooi.  Daarom  was  dit  noodsaaklik  om  fase  2 aan  te  pak  so  spoedig  as 
wat  ons  vermoëns  dit  sou  toelaat.  Ten  einde  hierin  te  slaag,  is  daar  noulettend 
kontrole  uitgeoefen  om  te  verseker  dat  alle  fondse  gereeld  en  betyds  afgedra  word. 
Daar  is  hard  gewerk  en  groepfunksies  is  georganiseer,  want  almal  was  bewus  van  die 
erns  van  die  saak.  Gedurende  1988  is  beplanning  toegespits  op  fase  2 van  die  bou- 
projek  en  die  finansiering  daarvan.  In  November  1988  het  eers  die  kerkraad  en 
daarna  die  gemeentevergadering  goedkeuring  verleen  vir  die  bouwerk  van  fase  2. 
Ek  glo  dat  dit  op  daardie  stadium  ’n  wyse  besluit  was,  en  wel  binne  die  vermoëns 
van  die  gemeente  was  om  dit  uit  te  voer.  ’n  Week  ná  die  gemeentevergadering  het 

ons  uit  die  gemeente  vertrek  met  die  oortuiging  dat  alles  goed  sal  gaan  met  die 
bouprojek.  Dit  was  dan  ook  so  en  op  9 Desember  1989  is  die  kerk  ingewy. 

Wat  ek  nie  kon  voorsien  nie,  was  die  probleme  wat  ons  land  die  volgende  jare  sou 
teister  en  die  ekonomiese  ellende  wat  daarop  sou  volg.  Deur  geloof,  die  seën  van 
Bo  en  volgehoue  harde  werk  is  goeie  vordering  gemaak  ten  spyte  van  die  ongunstige 
omstandighede.  Die  leraars,  die  kerkraad  en  gemeente  verdien  die  hoogste  lof  en 
gelukwensing  met  die  prestasie  en  volharding  oor  die  eerste  10  jaar  van  die  gemeen- 
te  se  bestaan.  Waar  ons  tien  jaar  gelede  slegs  kon  droom  oor  ’n  eie  gemeente  en 
dalk  ’n  beskeie  kerklokaal,  staan  hier  nou  ’n  sierlike  kerk  wat  in  al  die  gemeente  se 
behoeftes  voorsien.  Daar  lê  weliswaar  nog  harde  werk  voor  om  die  bouskuld  te 
delg,  maar  as  die  skuld  opgeweeg  word  teen  die  huidige  boukoste  vir  fase  2,  kan 
almal  verlig  voel  en  met  ’n  gemste  gemoed  hulle  arbeid  in  die  gemeente  voortsit. 

Die  Gemeente  Hartebeeshoek  se  tiende  verjaarsdag  kan  nou  herdenk  word  met 
dankgebede  en  lofsange  aan  die  Heer  van  die  Kerk  vir  die  seëninge  en  voorregte  uit 
sy  Vaderhand  ontvang  oor  die  eerste  tien  jaar  van  die  gemeente  se  bestaan. 


JP  (Hans)  Joubert 


Oudl  Ham  Joubert  oorhandig  kanselbybel  tydens  inwyding  van  PM  Smith-saal 

KATEGESE 


Wat  ’n  voorreg,  wat  ’n  uitdaging,  wat  ’n  ontsaglike  verantwoordelikheid  wat  God  die 
gemeente  opgelê  het!  Nie  dat  dit  ook  ander  gemeentes  eweseer  geld  nie.  Maar  ’n 
viervoudige  groei  in  kategesepligtiges  binne  die  bestek  van  ’n  dekade  is  minstens 
noemenswaardig,  indien  nie  uitsonderlik  nie,  veral  waar  die  aantal  katkisante  - 354 
vanjaar  - onder  die  grootste  gemeentelike  groepe  in  die  Nederduitsch  Hervormde 
Kerk  tel.  Die  getal  is  in  23  klasse  ingedeel  en  word  deur  26  kategete  met  insluiting 
van  die  predikant  en  kategesehoof,  ouderling  Johan  Vorster,  onderrig. 

Alhoewel  die  gemeente  die  eerste  drie  en  ’n  half  jaar  van  sy  bestaan  nie  ’n  eie  tuiste 
gehad  het  nie,  was  klasruimte  aanvanklik  nie  ’n  probleem  nie.  Daarvoor  was  al  die 
klaskamers  in  die  Laerskool  Akasia  tot  ons  beskikking.  Dit  was  ’n  luukse  waarvan 
die  gemis  hom  baie  gou  kenbaar  gemaak  het  ná  die  inwyding  van  die  kerksaal,  met 
slegs  ses  vertrekkies  tot  ons  beskikking.  Met  die  voortdurende  groei  in  getalle  was 
rustige,  steuringsvrye  kategese  vir  meeste  van  die  klasse  haas  onmoontlik  en  moes 
die  beste  onder  moeilike  omstandighede  daarvan  gemaak  word. 

Die  afgelope  tien  jaar  het  meer  as  tagtig  belydende  lidmate  ’n  aandeel  in  die  onder- 
rig  van  die  gemeente  se  kinders  gehad  - sommige  net  vir  ’n  jaar  of  korter,  ander  vir 
etlike  jare,  waarvan  party  steeds  in  die  tuig  is.  Enkeles  se  loopbaan  as  kategeet  het 
terugdateer  tot  voor  afstigting  van  die  moedergemeente,  Witfontein.  Van  die  oor- 
spronklike  kategesepersoneel  aan  die  begin  van  1984,  is  daar  nog  net  twee  persone 
wat,  behalwe  vir  ’n  onderbreking  van  ’n  jaar  of  so,  steeds  aktief  met  kategese 
gemoeid  is,  te  wete  ouderlinge  CA  (Abie)  de  Beer  en  DF  (Frik)  Putter.  Ander 
staatmakers  het  darem  ook  gesorg  vir  deurlopendheid,  soos  mev  Miemie  Putter  van 
Witfontein  se  dae  af  tot  en  met  1990;  mnr  Willem  en  mev  Mary  Botha  vanaf  1984 
tot  huidig.  Mary  is  sedert  1985  sekretaresse  van  die  kategetevereniging.  Boonop 
was  Hartebeeshoek  so  gelukkig  om  die  kategesehoof  van  Witfontein,  ouderling  DA 
(Diederik)  Viljoen,  te  erf  en  die  eerste  jaar  aan  die  roer  van  sake  te  kon  hê. 

In  November  1988  is  die  hele  kerk  geruk  deur  die  plotsehnge  heengaan  van  ouder- 
ling  Flip  Bekker  pas  na  afloop  van  kategese,  terwyl  daar  vir  die  aanvang  van  die 
tweede  oggenddiens  gewag  is.  Hy  en  sy  eggenote  was  staatmaker  kategete.  Of  dit 
elders  ook  die  geval  is,  weet  ek  nie,  maar  in  die  Gemeente  Hartebeeshoek  maak 
egpare  en  twee  en  selfs  meer  lede  van  ’n  gesin  ’n  aansienlike  deel  van  die  kategese- 
personeel  uit.  Die  onderlinge  ondersteuning  binne  huweliks-  of  gesinsverband  lei 
daartoe  dat  met  groter  erns  en  pligsbesef  gewerk  word. 

Nie  net  op  gemeentelike  vlak  nie,  maar  ook  op  die  breë  kerklike  front  was  daar 
belangrike  ontwikkeling  wat  kategese  betref.  In  1986  is  daar  na  die  Kerk  se  nuwe 
kategeseleerplan  met  sy  dubbele  reeks  handboeke,  vir  die  kategeet,  Leer  hulle  en 
die  katkisant,  Met  hart  en  hand  vir  standerds  1 tot  9 oorgeskakel.  Vir  die  jonger 
kinders,  voorskools  tot  graad  2,  verskyn  daar  ook  ’n  reeks  van  drie  boekies.  Hierdie 
verwikkelinge,  veral  omdat  die  klem  op  die  toerusting  van  kategete  geplaas  word. 

het  onderrig  meer  doelgerig  gemaak  en  die  peil  daarvan  verhoog. 

Oor  hoe  kategese  die  afgelope  dekade  deur  katkisant  en  kategeet  beleef  is,  kan  elk- 
een  slegs  persoonlik  vertel.  Vir  die  skrywer  was  dit  ’n  voorreg  om  die  eerste  agt  jaar 
deel  daarvan  te  kon  wees  - die  laaste  sewe  jaar  as  kategesehoof.  Dat  jy  by  tye  aan 
jou  bevoegdheid  vir  die  opgelegde  taak  getwyfel  het,  val  nie  te  ontken  nie.  Alles  het 
beslis  nie  altyd  goed  en  glad  verloop  nie.  Die  oorwegende  herinnering  aan  dié 
tydperk  is  nietemin  een  van  dankbaarheid  en  vervulling.  Hartlike  samewerking  en 
toegeneëntheid  van  mede-kategete  het  die  taak  soveel  ligter  gemaak. 

Met  nostalgie  word  teruggedink  aan  die  personeel  se  ken-mekaar-geleenthede  waar 
daar  vleis  gebraai,  gesmul  en  gesels  is.  By  hierdie  geleenthede  was  van  die  predi- 
kantspare,  naamlik  ds  & mev  Smith,  prof  & mev  Barkhuizen  en  dr  & mev  Da  Silva 
ook  betrek.  Voordat  eie  akkommodasie  in  die  vorm  van  die  kerksaal  beskikbaar 
was,  was  personeelvergaderings  opk  besondere  geleenthede,  omdat  dit  saans  aan 
huis  van  die  een  of  ander  lid  plaasgevind  het.  Dan  het  van  die  kinders  ook  saamge- 
kom  en  nadat  vergadering  gehou  is,  is  gekuier. 

Alhoewel  daar  aanvanklik  nie  elke  jaar  ’n  piekniek  gehou  is  nie,  het  sulke  geleent- 
hede  ook  nie  aan  genotvolle  samesyn  te  kort  geskiet  nie.  Die  eerste  piekniek  het 
ongelukkig  saamgeval  met  die  feestelike  inwyding  van  die  Wonderpark-winkelkom- 
pleks.  Slegs  ’n  handjievol  kinders  instede  van  die  verwagte  om  en  by  tagtig  het 
daardie  oggend  opgedaag.  Die  bus  wat  vir  die  vervoer  na  Zenandi-oord  gereed 
gestaan  het,  moes  gekanselleer  word  met  ’n  geldelike  verlies  vir  kategese.  ’n 
Handjievol  kinders  en  kategete  saam  met  ds  en  mev  Smith  het  hulleself  nietemin 
daardie  dag  gate  uit  geniet  op  Zenandi.  Daar  was  oorgenoeg  om  van  te  smul,  veral 
die  roomys!  Met  die  jaarlikse  pieknieks  wat  ’n  jaar  of  wat  later  weer  hervat  is,  was 
daar  nie  weer  ’n  kwessie  van  nie-deelname  nie. 

My  hartlike  dank  en  waardering  aan  een  en  almal  wat  ywerig,  pligsgetrou  en  met 
liefde  hierdie  onderrigwerk  verrig  het  en  nog  voortsit.  Dat  die  Here  die  Gemeente 
Hartebeeshoek  ryklik  geseën  het,  val  nie  te  bevraagteken  nie. 

Die  vraag  wat  desnieteenstaande  seker  in  elke  kategeet  se  hart  leef,  is  of  hy/sy  as  ’n 
goeie  bouer  op  die  fondament  Jesus  Christus  bou  of  gebou  het.  Paulus  sê  immers 
dat  elkeen  se  werk  aan  die  lig  sal  kom,  of  dit  goud,  silwer,  edelstene,  hout,  gras  of 
strooi  is.  Mag  die  saad  wat  gesaai  word,  steeds  die  suiwere  en  egte  Woord  wees. 
God  alleen  kan  en  sal  dan  die  wasdom  gee.  Soos  Moses  in  Psalm  90,  bid  ons:  Here 
hou  die  werk  van  ons  hande  in  stand,  ja  bevestig  die  werk  van  ons  hande. 


Ouderling  Han  Vegter 

NHSV 


5 Febmarie  1984  was  ’n  hoogtepunt  vir  die  susters  van  die  gemeente  toe  die  NHSV- 
tak  onder  leiding  van  mev  Kotie  Viljoen  van  die  Hoofbestuur  gestig  is.  Ds  PM 
Smith  het  die  stigtingsvergadering  geopen,  waarna  die  tak  formeel  gestig  en  die 
bestuur  as  volg  verkies  is: 


R Geldenhuis 
BNel 
AVos 
P de  Bmyn 
S Scheffer 
D Fouche 

D Pretorius,  F Vegter,  E Haupt  en  J Haywood 


Voorsitter 

Visevoorsitter 

Sekretaris 

Hulpsekretaris 

Tesourier 

Hulptesourier 

Addisionele  lede 


Met  ’n  bmidskap  van  die  NHSV-Witfontein  van  R3  701,17  en  die  gelukwense  van 
die  Hoofbestuur,  mev  Smit  (predikantsvrou  van  Witfontein)  en  ds  en  mev  PM 
Smith,  het  die  tak  met  sy  werksaamhede  begin. 

Die  eerste  funksie  wat  gereël  is,  was  ’n  vleisbraai  vir  die  hele  gemeente  wat  bedoel 
was  as  ’n  kenmekaar  - om  gemeentelede  in  staat  te  stel  om  gesellig  saam  te  verkeer 
en  mekaar  te  leer  ken. 

Die  tee  en  toebroodjies  na  die  erediens  het  reeds  vanaf  afstigting  ’n  instelling  ge- 
word.  Die  eerste  spyseniering  is  op  20  Oktober  1984  gedoen.  Reeds  vroeg  in  die 
bestaan  van  die  jong  tak  het  die  susters  breekware,  tafeldoeke  vir  gebruik  met 
nagmaalviering  en  ander  kombuistoerusting  aangekoop.  Met  harde  werk  en  baie 
inisiatief  en  kreatiwiteit  was  die  NHSV  selfs  in  staat  om  die  kerkraad  te  help 
afbetaal  aan  die  skuld  op  die  pastorie.  Straatkollektes  vir  ouetehuise  en  ander 
instansies  is  gereeld  vir  jare  deur  tant  Nellie  van  Staden  behartig. 

Vergaderings  is  eers  by  Minie  Muis-kleuterskool  gehou  en  later  in  die  pastorie  by  ds 
en  mev  Smith.  Daar  is  nie  net  vergaderings  gehou  nie,  maar  baie  gesellige  aande  is 
ook  saam  deurgebring  en  leersame  praatjies  en  demonstrasies  gehou.  Die  saamry  in 
kombi’s  na  vergaderings  was  ook  baie  prettig.  Spyseniering  is  oral  in  en  om  die  stad 
gedoen  waartydens  baie  aangename,  soms  komiese  en  uiters  netelige  situasies  opge- 
duik  het,  soos  die  keer  toe  daar  by  Pioniershuis  gespysenier  is  en  die  donkie  homself 
by  een  van  die  gedekte  tafels  gehelp  het  kort  voor  die  gaste  se  aankoms.  Baie  maal 
was  die  kombuise  maar  skraps  toegerus  - soms  met  slegs  ’n  stoof  en  dan  moes  die 
susters  hulle  kreatiwiteit  tot  die  uiterste  beproef  om  hulle  geregte  so  aantreklik 
moontlik  voor  te  sit.  Maar  onder  die  bekwame  leiding  van  Regina  Geldenhuis  was 
dit  altyd  suksesvol. 

Groot  was  die  dankbaarheid  teenoor  die  Heer  toe  ons  ons  eie  saal  en  goedtoege- 
ruste  kombuis  kon  betrek.  Daar  is  kombuistees  gehou  om  tekorte  aan  te  vul.  Die 
kombuis  met  alles  wat  nodig  was  is  in  sy  geheel  deur  die  NHSV  toegerus.  Daarna  is 

nie  laat  slap  lê  nie,  want  daar  moes  nog  hard  gewerk  word  om  die  orrel  te  betaal, 
blinders  vir  die  pastorie,  kategeselokale  en  konsistorie  aan  te  koop.  Die  moeders- 
kamer  is  van  ’n  mat  voorsien  en  daar  is  gereeld  somme  geld  aan  die  kerkraad  oorbe- 
taal  ter  afbetaling  van  kerkskuld. 

Die  NHSV  is  ook  by  ouetehuise  betrokke.  Eers  was  dit  by  Emily  Hobhouse  en  nou 
by  Van  Rensburg  Tehuis  waar  ons  een  maand  per  jaar  verantwoordelik  is  vir 
blomme  in  die  tehuis  en  gebak  vir  die  bejaardes.  By  tehuisvergaderings  word  ons 
ook  gereeld  verteenwoordig  deur  twee  NHSV-lede.  Tydens  die  jaarlikse  Kersete 
van  Van  Rensburg  Tehuis  is  ons  tak  gewoonlik  verantwoordelik  vir  een  van  die 
geregte  asook  hulp  tydens  die  ete. 

Die  NHSV  kan  met  groot  dankbaarheid  terugkyk  na  ’n  baie  mooi  pad,  maar  ook 
met  hartseer  terugdink  aan  lede  wat  hard  gewerk  het  en  nie  meer  met  ons  is  nie. 
Ons  dink  hier  veral  aan  Regina  Geldenhuis  wat  lank  voorsitter  was  en  tant  Nellie 
van  Staden  wat  gemis  word  by  die  straatkollektes  en  koeksisters.  Dirkie  Pretorius 
het  verhuis  en  as  ons  aan  haar  terugdink  onthou  ons  hoe  daar  altyd  heerlik  gelag  en 
gewerk  is. 

Die  NHSV  sien  uit  na  die  volgende  skof  wat  nou  voorlê.  Mag  ons  tak  die  leuse  van 
die  NHSV,  om  ’n  seën  te  wees,  met  trots  uitdra  en  van  krag  tot  krag  gaan  in  die 
gemeente. 


Sally  Scheffer 


Ds  PM  Smith  saam  met  NHSV-bestuur  (1986) 

ORREL,  GEMEENTESANG  EN  KOOR 


Op  Saterdag,  18  Julie  1987  is  die  PM  Smith-saal  in  gebniik  geneem  tydens  ’n  pleg- 
tige  inwydingsgeleentheid.  Mev  E Boshoff,  orrelis  van  Witfontein  wat  die  orrel- 
begeleiding  in  die  gemeente  sedert  afstigting  in  1983  behartig  het,  het  die  gemeente 
tydens  hierdie  diens  vir  die  laaste  keer  begelei. 

Dit  was  dan  ook  die  eerste  keer  wat  ek  met  die  Gemeente  Hartebeeshoek  kennis 
gemaak  het.  Ek  het  tot  op  daardie  stadium  net  aflos-poste  by  verskillende  gemeen- 
tes  gevul.  Op  Sondag,  19  Julie  1987  het  ek  die  gemeente  vir  die  eerste  keer  begelei. 
Vir  my  was  dit  nogal  ’n  ervaring,  daar  ek  gewoond  was  aan  pyporrelbegeleiding  en 
hier  moes  ek  nou  op  ’n  baie  klein  elektroniese  huisorreltjie  speel!  Die  orreltjie  was 
nie  net  vanuit  ’n  musikale  oogpunt  beskou,  klein  nie,  maar  ook  letterlik.  Daar  was 
te  min  note  en  by  korale,  soos  byvoorbeeld  Gesang  294  (die  Onse  Vader),  moes  ek 
’n  oktaaf  laer  begin,  want  die  orrel  kon  nie  die  hoogste  noot  van  die  koraal  speel 
nie.  Ook  was  daar  nie  genoeg  beenruimte  nie  en  die  orreltjie  het  taamlik  rondgewip 
tydens  begeleiding.  Die  klankmoontlikhede  was  uiters  beperk  en  ek  was  uiters  ge- 
frustreerd.  Maar  glo  dit  of  nie,  vir  drie  jaar  lank  het  ek  en  die  orreltjie  vrede 
gemaak  en  is  die  begeleiding  daarop  waargeneem  vir  ’n  snelgroeiende  gemeente 
wat  op  daardie  stadium  reeds  die  saal  vol  gesit  het. 

Daar  is  ook  ’n  koor  op  die  been  gebring  wat  tydens  die  eerste  Kerssangdiens  in 
November  1987  hul  debuut  gemaak  het.  Sommige  van  daardie  koorlede  (veterane!) 
is  vandag  steeds  lede,  soos  onder  andere  Hanna  Peenze  en  oom  Han  Vegter. 

Die  orreltjie  het  agter  in  die  saal  gestaan,  en  gevolglik  kon  die  kerkraad  en  gemeen- 
telede  wat  voor  in  die  saal  gesit  het,  nie  die  tempo  of  begeleiding  hoor  nie.  Dit  het 
tot  ongelyke  en  trekkerige  sang  gelei  - iets  wat  ek  nie  kan  verdra  nie.  Ek  onthou 
hoe  ek  een  oggend  in  die  middel  van  ’n  lied  net  opgehou  speel  het  en  die  gemeente- 
lede  verward  die  koppe  na  my  gedraai  het.  Ek  het  toe  gevra  dat  ons  asseblief  die 
lied  weer  moes  begin  en  dat  daar  na  die  tempo  geluister  moes  word.  Ná  die 
oggenddiens  het  ek  beide  skewe  kyke  en  gelukwensinge  ontvang  oor  die  aangeleent- 
heid.  Daar  is  toe  besluit  dat  die  orreltjie  na  die  voorkant  van  die  saal  geskuif  moes 
word.  Ds  PM  Smith  en  ek  het  dit  nog  een  oggend  voor  die  aanvang  van  die  erediens 
gedoen.  Dit  het  toe  effens  beter  gegaan,  maar  was  nog  ver  van  bevredigend  af.  Dis 
tóé  dat  ek  besluit  het  om  uit  te  kyk  vir  ’n  beter  orrel.  Daar  was  egter  baie  kerkskuld 
en  gevolglik  nie  geld  vir  ’n  pyporrel  nie.  Aangesien  die  kerk  wat  gebou  sou  word, 
groot  is,  sou  ’n  redelike  groot  orrel  gekoop  moes  word  wat  sterk  genoeg  sou  wees  vir 
600  mense  in  die  kerk.  ’n  Pyporrel  van  ongeveer  25  registers  met  ongeveer  1 800 
pype  sou  in  die  behoefte  voorsien.  Die  orrelbouers  sou  so  ’n  orrel  kon  Íewer  vir 
R150  000.  Ek  moes  dus  my  planne  laat  vaar  en  nuwe  opsies  oorweeg.  Dis  toe  dat 
ek  met  die  digitale  rekenaarorrel  (of  sommer  die  Allen)  kennis  gemaak  het. 

Die  gevolge  was  wonderlik!  ’n  Veel  groter  orrel  kon  aangeskaf  word  teen  ’n  derde 
van  die  prys  van  ’n  pyporrel.  Ek  het  studies  onderneem  oor  die  Allen-rekenaar- 

orrels  en  onder  andere  ’n  referaat  bestudeer  wat  deur  mev  M Schoeman  van  die 
Raad  van  Kerkmusiek  saamgestel  is  waarin  sy  vergelykings  tref  tussen  ’n  pyporrel,  ’n 
elektroniese  orrel  en  ’n  rekenaarorrel.  Ek  het  toe  een  aand  tydens  ’n  kerkraadsver- 
gadering  die  kerkraad  toegespreek  oor  die  besluitneming  en  aankoop  van  ’n  orrel. 
’n  Allen-orrel  is  op  bruikleen  by  die  saal  afgelewer  en  tydens  ’n  volgepakte  oggend- 
diens  gedemonstreer.  Die  reaksie  was  oorweldigend  en  feitlik  almal  was  gaande  oor 
die  orrel  se  klankkwaliteit,  klankgetrouheid  en  vermoëns.  Daar  was  plek-plek 
negatiewe,  maar  ook  komiese  reaksie  soos  die  dame  wat  gesê  het  dat  die  nuwe  kerk- 
gebou  groot  en  mooi  gaan  wees,  maar  met  so  ’n  orrel  sal  dit  lyk  soos  ’n  vrou  wat 
baie  deftig  geklee  is  met  ’n  paar  tekkies  aan  haar  voete.  Na  konsensus  is  daar 
besluit  om  wel  ’n  Allen-rekenaarorrel  te  koop.  Ek  was  baie  opgewonde  en  het  soos 
’n  stout  kind  wat  ’n  speelding  soek,  begin  pla  en  kla.  Meer  as  een  keer  is  ek  berispe 
oor  my  ongeduld.  Vandat  die  orrel  aangekoop  is,  het  die  gemeentesang  sommer 
heelwat  verbeter.  Daar  was  meelewing,  entoesiasme,  volume  en  krag  in  die  sang. 
Vele  besoekers  en  besoekende  predikante  het  ons  gemeentesang  gekomplimenteer 
as  van  die  beste  wat  hulle  nog  gehoor  het. 

Met  die  voltooiing  van  die  kerk  is  die  orrel  kosteloos  oorgeplaas,  geherinstalleer  en 
geïntoneer  in  die  kerk,  iets  wat  natuurlik  baie  sou  gekos  het  as  dit  ’n  pyporrel  was. 
Sedert  die  aankoop  van  die  orrel  is  geen  onkoste  ten  opsigte  van  onderhoud,  stem 
of  nasien  aangegaan  nie. 

Sedertdien  het  ons  vele  eredienste,  sangdienste,  Kerssangdienste  en  orreluitvoerings 
in  die  kerk  gehad.  Vir  my  is  dit  die  wonderlikste  voorreg  om  hierdie  beskeie  diens 
te  lewer  tot  eer  van  Hom  wat  my  die  talent  gegee  het.  As  elkeen  in  die  kerk  met 
oorgawe  tot  eer  van  God  sing,  dan  het  ek  my  roeping  voltrek. 


Hoe  werk  die  orrel? 

Die  orrel  is  ekwivalent  aan  ’n  pyporrel  met  ongeveer  2 060  pype.  Dit  het  agt  luid- 
sprekerkaste  met  24  luidsprekers  en  kan  tot  480  watt  uitstuur. 

Die  klanke  wat  u hoor,  is  nie  nagebootste  klanke  soos  by  ander  elektroniese  instru- 
mente  nie,  maar  die  werklike  pyporrelklanke.  ’n  Spesifieke  pyp  van  ’n  orrel  se 
klank  word  digitaal  opgeneem  (soos  by  kompakskywe).  Dié  spesifieke  klankgolf 
word  dan  grafies  ontleed  en  gekodeer  na  rekenaartaal  (digitale  syfers).  Dit  word 
net  so  gestoor  in  die  orrel  se  rekenaar  op  mikroskyfies.  Wanneer  die  noot  op  die 
orrel  gedruk  word,  hoor  u dus  die  spesifieke  pyporrelklank. 

Die  orrel  het  ook  nog  twee  ekstra  blanko  registers  waarby  enige  twee  nuwe  of  ander 
registers  geprogrammeer  kan  word.  Die  orrel  het  ’n  kaartleser  en  met  behulp  van 
kaarte  word  nuwe  klanke  by  die  reeds  bestaande  orrelklanke  gevoeg.  Elke  kaart 
verteenwoordig  61  orrelpype  en  die  kaarte  word  vanaf  ’n  klankbiblioteek  in 
Amerika  bestel.  So  ’n  kaart  kos  ongeveer  R15  en  ons  gemeente  beskik  reeds  oor  40 
sulke  kaarte. 

Laastens  het  die  orrel  ook  nog  14  programmeerbare  kombinasies.  Daar  kan  dus  14 
verskillende  klankkombinasies  in  die  orrel  geprogrammer  en  met  die  druk  van 
knoppies  teruggeroep  word.  Die  orrel  is  ook  midi-koppelbaar  wat  beteken  dat  die 
orrel  begeleiding  kan  doen  sonder  ’n  orrelis  - moet  dit  asseblief  vir  niemand  vertel 
nie,  anders  sit  ek  sonder  werk!!! 


Gideon  Biits 


Koor  saam  met  orrelis,  Gideon  Bríts,  middel  voor 

Werkgroep  vir  Kerklike  Goedere  - 1993 


Skribaat-werkgroep  - 1993 

STATISTIEK 


Wanneer  ’n  mens  temgkyk  na  1983  en  die  afgelope  10  jaar  in  oënskou  neem,  is  daar 
so  baie  om  voor  dankbaar  te  wees:  Die  wonderlike  voorreg  om  in  diens  van  die 
Here  te  staan;  om  deel  van  ’n  gemeente  soos  Hartebeeshoek  te  kan  wees,  en  van 
alles  wat  deur  geloof,  hoop  en  liefde  bereik  is.  En  natuurlik  staan  alles  in  die  teken 
van  Sy  groot  genade. 

Die  besluit  in  1983  om  met  229  lidmate  af  te  stig,  was  inderdaad  ’n  geloofsdaad.  So 
ook  die  besluit  om  ’n  kerkgebou  op  te  rig.  Op  daardie  stadium  was  die  gemeente  se 
finansiële  posisie  redelik  wankelrig.  Albei  hierdie  pogings  in  die  Gemeente  Harte- 
beeshoek  se  geskiedenis  was,  deur  die  genade  wat  ons  ontvang  het,  en  nog  steeds 
ontvang,  uitermate  suksesvol.  Ons  loof  en  prys  die  Heer  van  die  Kerk  daarvoor. 
Dit  het  inderdaad  vir  elkeen  wat  deel  is  van  hierdie  gemeente,  groot  vreugde 
gebring  en  rede  tot  baie  dankbaarheid. 

Die  volgende  statistiek  weerspieël  die  groei  van  die  gemeente  oor  die  afgelope  tien 
jaar: 


Almanak- 

syfers 

Lidmate 

Belydende 

lidmate 

Belydenis 

ai^elê 

Gedoop 

1984 

229 

1985 

552 

359 

3 

2 

1986 

612 

394 

15 

20 

1987 

657 

410 

10 

26 

1988 

784 

505 

5 

23 

1989 

965 

629 

21 

24 

1990 

1014 

656 

19 

36 

1991 

1141 

724 

23 

47 

1992 

1220 

759 

14 

42 

1993 

1303 

817 

24 

66 

Die  syfers  van  Die  Almanak  van  1994,  wat  die  werklike  stand  van  sake  van  1993 
weerspieël,  sal  waarskynlik  heelwat  hoër  wees.  Hierdie  gemiddelde  groei  van  on- 
geveer  20%  per  jaar  is  waarskynlik  van  die  hoogste  van  enige  gemeente  binne  die 
Nederduitsch  Hervormde  Kerk.  Ook  op  finansiële  gebied  het  ons  veelvuldige 
seëninge  ontvang.  Die  groei  vanaf  ’n  totale  inkomste  van  R7  2061,00  in  1984  tot 
R42  2845,00  in  1992,  en  waarskynlik  tot  ’n  halfmiljoen  rand  in  1993,  is  voorwaar 
rede  tot  baie  dankbaarheid. 

Langs  hierdie  weg  ons  dank  aan  almal,  lidmate  en  vriende  van  die  gemeente,  wat 
mildelik  bygedra  het  en  baie  hard  gewerk  het,  en  dit  nog  steeds  doen. 

Die  gemeente  en  kerkraad  moet  in  die  afsienbare  toekoms  belangrike  besluite 
neem  ten  opsigte  van  wat  as  prioriteite  geld  binne  die  breëre  opset  van  gemeen- 

telike  beplanning.  Hier  kan  veral  gedink  word  aan  sake  soos  ’n  tweede  voltydse 
predikant,  die  delging  van  die  kerkskuld  en  uitnisting  van  die  kerkgebou  (matte, 
banke  ensovoorts). 

Mag  ons,  soos  in  die  verlede,  die  wysheid  en  insig  ontvang  om  die  regte  besluite  te 
neem.  Ons  bede  is  dat  die  Heer  van  die  Kerk  ons  daartoe  sal  help. 


Dawid  Fouché 


Gemeentelike  Ringsverteenwoordigers  - 1993 

INMEMORIAM 


Bekker,  PC  (Flip) 

Ouderling  Flip  Bekker,  soos  hy  by  almal  bekend  gestaan  het,  is  op  3 Febmarie  1943 
gebore  en  op  Sondag,  27  November  1988  baie  skielik  oorlede. 

Hy  is  gebore  in  die  distrik  Nylstroom  en  het  die  grootste  deel  van  sy  skoolopleiding 
in  Pretoria-Noord  ontvang  waar  hy  ook  lidmaat  van  die  gemeente  was.  Hy  was  by 
die  siekefonds  van  Spoornet  werksaam. 

Hy  tree  in  die  huwelik  met  Elize  Balt,  ’n  nooi  van  Suid-Wes  en  uit  die  huwelik  is  ’n 
dogter  en  ’n  seun  gebore. 

Flip  was  in  1982  tot  ouderling  van  Witfonteingemeente  gekies  en  met  afstigting  het 
hy  ook  as  ouderling  diens  gedoen  in  Hartebeeshoekgemeente.  Hy  was  lank  by  die 
kategese  betrokke  en  die  oggend  van  sy  dood  het  hy  nog  klas  gegee. 

Hy  was  getrou  in  sy  werk,  sy  liefde  en  sorg  vir  sy  vrou,  sy  kinders  en  sy  kerk. 

Sally  Scheffer 


Geldenhuis,  PJ  (Gellie)  en  RC  (Regina) 

Gellie  Geldenhuis  (gebore  op  21  Augustus  1933)  en  sy  vrou  Regina  (gebore  op  11 
Januarie  1938)  is  albei  tragies  aan  die  lewe  ontruk  deur  ’n  motorongeluk  op  21 
April  1991.  A1  is  die  dood  altyd  onwelkom  in  mense,  en  in  ’n  gemeenskap,  se  lewe, 
was  die  afsterwe  van  hierdie  twee  gemeentelede  seker  die  grootste  skok  wat  die 
gemeente  belewe  het. 

Daar  is  veral  vier  eienskappe  van  Regina  wat  uitgelig  kan  word.  Eerstens  haar 
stimulerende  werksywer,  in  die  breëre  kerkverband,  asook  in  gemeenteverband.  Sy 
was  altyd  aan  die  voorpunt  van  aktiwiteite  in  die  gemeente,  veral  in  die  vroeë  jare 
toe  daar  op  alle  maniere  fondse  ingesamel  moes  word  vir  die  bou  van  die  kerksaal 
en  later  die  kerk.  Tweedens  haar  kundigheid,  ’n  aspek  van  haar  lewe  wat  haar  ’n 
steunpilaar  gemaak  het  in  haar  werk  vir  die  kerk  in  die  breë,  en  wat  sy  met  groot 
vmg  op  haar  gemeentelike  verpligtinge  kon  oordra.  Werksywer  is  ’n  bewonderings- 
waardige  deug,  maar  as  dit  hand  aan  hand  gaan  met  kundigheid  dan  word  die  take 
waaraan  uitvoering  gegee  moes  word,  ekonomies  en  suksesvol  bereik.  Derdens  is 
daar  haar  vriendelike  en  spontane  karakter.  Die  helderblou  oë  kon  so  maklik 
vonkel,  en  die  hand  van  vriendskap  was  vir  almal  om  te  neem.  Ten  slotte  het  haar 
deernis  vir  haar  gesin,  in  besonder  vir  Gellie  met  sy  voortslepende  siekte,  almal 
opgeval.  Dieselfde  oë  kon  maklik  vol  trane  skiet  as  jy  haar  gevra  het  oor  sy 
gesondheid.  Dit  was  vir  haar  ’n  groot  bron  van  kommer. 

Toe  ek  Gellie  leer  ken  het,  was  hy,  ten  spyte  van  sy  siekte,  ’n  ouderling  wat  sy  plek 
ten  alle  koste  wou  volstaan  soos  Regina.  As  een  van  my  ouderlinge  het  die  respek 

wat  hy  oral  afgedwing  het,  my  steeds  in  elke  huis  opgeval.  Sy  bydrae  op  kerkver- 
gaderings  was  altyd  sinvol,  kalm  en  bedaard.  Ons  kon  met  instemming  luister  na  sy 
advies  en  raad.  Sy  vrolike  en  positiewe  ingesteldheid  in  die  aangesig  van  sy  ver- 
slegtende  siekte-omstandighede  het  as  voorbeeld  vir  elke  gelowige  gedien. 

Wanneer  daar  nagedink  en  gepraat  word  oor  die  Gemeente  van  Hartebeeshoek, 
vanuit  watter  perspektief  ook  al,  dan  sal  Gellie  en  Regina  Geldenhuis  altyd  deel 
daarvan  wees.  Ons  eer  hulle  nagedagtenis  met  dankbaarheid. 

Prof  JH  Barkhmzen 


Gouws,  SJ  (Oom  Faan) 

Stephanus  Johannes  Gouws  is  op  25  Mei  1925  op  die  plaas  Nooitgedacht,  distrik 
Bronkhorstspniit  gebore. 

Hy  is  op  11  Oktober  1947  getroud  met  Elizabeth  Johanna  Catharina  Vorster.  Hier- 
die  wonderlike  gelukkige  huwelik  van  45  jaar  was  geseënd  met  5 pragtige  kinders  en 
14  kleinkinders. 

Vanaf  1947  tot  en  met  sy  afsterwe  op  27  Junie  1992  was  Faan  Gouws  dienende 
kerkraadslid,  45  jaar  van  onbaatsugtige  diens  aan  die  Kerk  en  sy  Skepper  met  Bettie 
altyd  aan  sy  sy.  Hierdie  werk  het  hy  altyd  met  ’n  lied  in  die  hart  gedoen.  Hy  het 
altyd  gelag,  vra  maar  vir  Andries  Nel,  veral  die  laaste  paar  jaar  toe  Faan  op 
pensioen  was,  was  hulle  twee  mekaar  se  skaduwees.  Die  susters  van  die  pannekoek- 
bakgroep  kan  baie  hieroor  vertel.  Saam  het  hulle  altyd  gesorg  dat  die  swaarkry  met 
lekkerkry  klaargekry  word. 

Faan  Gouws  sal  vir  baie  dinge  onthou  word,  soos  sy  onvermoeide  werksvermoë,  on- 
kreukelbare  eerlikheid,  innemende  vriendeliheid,  lojaliteit  teenoor  sy  Kerk,  gesin, 
familie  en  talle  vriende. 

Die  Gemeente  Hartebeeshoek  eer  sy  nagedagtenis. 

Ouderling  Andries  Nel 


Swanepoel,  JJ  (Oom  Jopie) 

Joseph  Johannes  Swanepoel  (Jopie)  is  op  23  Maart  1925  in  Pretoria  gebore  en  sterf 
op  28  Junie  1992. 

Op  10  Julie  1947  is  hy  met  Gesina  Lerina  Fredrika  Wilhelmina  Badenhorst  getroud. 
Uit  hierdie  huwelik  is  twee  seuns  en  twee  dogters  gebore. 

Nadat  hy  die  matriekeksamen  in  Bronkhorstspruit  afgelê  het  was  hy  ’n  werknemer 
by  YSKOR  totdat  hy  met  groot  welslae  tot  die  spekulasiewêreld  toetree.  Geduren- 
de  hierdie  tyd  was  hy  skutmeester,  staatswaardeerder  en  -takseerder  asook  vrede- 

regter. 


Teenoor  sy  Kerk  was  hy  steeds  lojaal.  Hy  was  diaken  in  Pretoria-Noord  en  ouder- 
ling  in  Witfontein  en  Hartebeeshoek  - ’n  taak  wat  hy  met  toewyding  waargeneem 
het.  Veral  met  basaars  was  hy  ’n  onmisbare  skakel  met  Siena  getrou  aan  sy  sy. 

Toe  skrywer  in  Gemeente  Hartebeeshoek  begin  werk  het,  het  sy  wyk,  Kruisfontein, 
elke  jaar  eerste  aan  die  beurt  gekom  met  huisbesoek.  Daar  het  ’n  hegte  band  tussen 
pastorie  en  die  ouderlingsgesin  ontstaan.  Dit  was  ’n  voorreg  om  saam  te  werk  en 
die  toewyding  in  die  wyk  en  gemeente  van  die  Swanepoelgesin  te  ervaar  tot  met  ’n 
laaste  besoek  minute  voor  sy  dood. 

Ds  PM  Smith 


Van  Staden,  PWA  (Tant  Nellie) 

Tant  Nellie  van  Staden  is  gebore  op  9 Maart  1924  en  oorlede  op  15  Junie  1991. 

Daar  is  geen  ander  woorde  wat  haar  raker  kan  beskryf  as  die  dienende  Martha  nie. 
Baie  min  mense  in  die  gemeente  sal  regtig  weet  wie  tant  Nellie  is  of  wat  sy  gedoen 
het,  behalwe  om  haar  gesig  te  herken  as  die  Tannie  wat  hulle  elke  Sondag  by  die 
kerk  gesien  het.  Want  tant  Nellie  het  nooit  iets  gedoen  om  gesien  of  geprys  te  word 
nie;  sy  was  altyd  die  stil  dienende  Martha.  Haar  hele  lewe  het  om  haar  man,  haar 
kinders,  haar  huis  en  haar  Kerk  gedraai. 

As  vrou  van  ouderling  Piet  van  Staden,  was  sy  altyd  aan  sy  sy  en  het  sy  hom  altyd  in 
alles  bygestaan.  Toe  oom  Piet  in  die  vroeë  jare  diaken  van  Witfontein-gemeente 
was,  het  sy  self  gereeld  beide  oom  Piet  en  Retief  van  Heerden  se  wyke  se  bydraes  in 
Klerksoord  gaan  afhaal.  Volgens  ds  Coen  de  Lange  was  oom  Piet  se  wyk  waar  tant 
Nellie  gewerk  het,  die  enigste  wyk  in  die  geskiedenis  van  Witfontein  waar  iedere 
huisgesin  ’n  intekenaar  op  Die  Hervormer  was.  Sy  het  nie  net  alles  gedoen  nie,  maar 
het  dit  goed  gedoen. 

Een  van  die  uitputtendste  en  mees  opofferendste  takies  om  vir  die  kerk  te  moet 
verrig,  is  seker  om  in  wind  en  weer  te  gaan  ‘bussie  skud’.  Diegene  wat  dit  al  gedoen 
het,  sal  weet  hoe  erg  dit  is.  Tant  Nellie  was  met  elke  straatkollekte  altyd  op  haar 
pos  gewees. 

So  het  sy  met  die  afstigting  van  Gemeente  Hartebeeshoek  voortgegaan  met  haar 
harde  en  intense  werk,  tot  kort  voor  haar  dood.  Sy  was  voorwaar  ’n  vrou  tot  elke 
letter  van  die  woord  soos  ons  in  Spreuke  31:10-31  lees.  Ons  bring  graag  hulde  aan 
tant  Nellie. 

Babs  Nel 

EIEBASE 


Statistiek  wil  dit  hê  dat  die  gemiddelde  mens  se  lewensverwagting  70  jaar  is,  maar 
vir  die  sterkeres  is  dit  80.  In  ons  gemeenskap  en  veral  in  ons  gemeente  is  daar 
heelwat  van  hierdie  mense.  A1  ons  seniorburgers  behoort  weliswaar  nog  nie  tot  die 
sterkes  nie,  maar  is  vinnig  op  pad  daarheen. 

In  Suid-Afrika  gaan  daar  daagliks  almeer  stemme  op  om  vir  ons  bejaardes  te  sorg 
en  na  hulle  wel  en  wee  om  te  sien.  Vir  baie  jare  is  die  bejaarde  in  ’n  groot  mate 
oorgelaat  aan  eensaamheid,  verlange,  ongesteldheid  en  ander  behoeftes.  Uit  ’n 
Christelike  oogpunt  beskou,  het  dit  tyd  geword  om  die  bejaardes  van  ons  gemeen- 
skap  weer  ’n  gevoel  van  bestaansreg  te  gee  en  hulle  lewens  voller  en  aangenamer  te 
maak. 

Onder  die  bekwame  leiding  van  ds  Móller  het  ons  die  bejaardes  in  ons  gemeente 
bymekaargebring.  Die  eerste  byeenkoms  was  op  20  Maart  1991  by  die  pastorie  en 
’n  volle  twaalf  het  opgedaag.  Daar  het  ons  oor  ’n  koppie  tee  en  ’n  paar  eetgoedjies 
’n  komitee  aangewys  om  al  ons  toekomstige  aktiwiteite  te  reël  en  te  koórdineer  en 
daar  is  besluit  om  maandeliks  gesellig  byeen  te  kom.  Op  hierdie  geskiedkundige 
dag  het  ds  Móller  ons  groep  as  die  Eiebase  gedoop. 

Hieruit  het  ’n  oor  en  weer  kuiery  posgevat.  Ons  getalle  het  nou  nie  baie  aangegroei 
sedert  daardie  dag  nie,  maar  een  ding  staan  soos  ’n  paal  bo  water  en  dit  is  dat 
elkeen  van  ons  telkens  met  afwagting  uitsien  na  die  volgende  byeenkoms. 

Ek  wil  graag  ’n  paar  van  die  uitstappies  wat  ons  in  die  amper  twee  jaar  onderneem 
het,  met  u deel.  Die  vier-daagse  besoek  aan  die  Goudrivier  Wildplaas  was  ’n  ware 
belewenis.  Die  stilte  van  die  Bosveld,  baie  wild,  voetslaanpaaie,  ’n  nagtelike 
uitstappie  op  ’n  oop  sleepwa,  Boesmantekeninge,  sjampanje-ontbyt  hoog  teen  ’n 
rantjie  en  die  vleisbraaiery  saans,  is  onvergeetlike  ervarings.  Ons  almal  was  veral 
diep  geraak  deur  die  voorreg  om  met  sonop  in  die  natuur  saam  die  Bybel  te  kon 
oopmaak,  ’n  dankgebed  tot  God  te  rig  en  uit  volle  bors,  Prys  die  Heer  te  sing. 

Nog  ’n  hoogtepunt  was  die  uitstappie  na  Dikhololo  om  van  die  bustoer  na  die 
Drakensberge  nie  eens  te  praat  nie!  Vyf  dae  lank  het  ons  tussen  die  majestieuse 
berge  gaan  uitspan  en  ons  was  ook  bevoorreg  om  die  Drakensbergse  Seunskoor  te 
hoor  sing.  ’n  Kort  lesing  oor  hoe  die  berge  ontstaan  het,  het  ons  opnuut  met 
nederigheid  gevul  by  die  besef  hoe  groot  God  se  skeppingswerk  is. 

Een  van  ons  mees  onlangse  uitstappies  was  na  die  Konsensusgrotte,  ongeveer  ’n  uur 
se  ry  vanaf  Pretoria.  Dit  is  maar  slegs  ’n  handjievol  van  die  avonture  wat  reeds  deur 
ons  Eiebase  onderneem  is. 

So  met  die  ouderdom  kom  allerhande  kwale  en  dinge  wat  ons  nie  voorsien  het  nie, 
maar  genadiglik  kan  ons  met  die  gawes  tot  ons  beskikking,  die  lewe  vir  onsself  die 
moeite  werd  maak.  Deur  mekaar  se  laste  te  help  dra,  kan  ons  die  eensaamheid 

verlig.  Die  Eiebase  se  byeenkomste  geskied  in  ’n  blye  en  opgewekte  gees.  Ons  beur 
mekaar  op  en  leer  mekaar  om  die  lewe  van  voor  af  te  geniet. 

Ons  byeenkomste  is  beslis  nie  in  stryd  met  ons  geestelike  lewe  nie.  Inteendeel,  ons 
glo:  Hy  wat  onder  die  vleuels  van  die  Allerhoogste  skuil  sal  oomag  in  die  skadu  van  die 
Almagtige. 


WillemNel 


Enkele  ‘Eiebase’  in  die  gemeente 
Voorsitter:  Willem  Nel  agter  derde  van  links 

ENKELOUERS 


Die  daarstel  van  ’n  homogene  groep  bekend  as  Enkelouers  het  ten  doel  gehad  om 
enkelouers  in  die  gemeente  bymekaar  uit  te  bring  sodat  ook  na  hulle  besondere 
behoeftes  binne  die  breëre  raamwerk  van  die  gemeente  gekyk  kon  word. 

Die  eerste  byeenkoms  van  hierdie  groep  het  op  13  Februarie  1992  aan  huis  van 
Hannie  Pretorius  in  die  vorm  van  ’n  kenmekaar-aand  plaasgevind.  Sewe  enkelouers 
het  dié  eerste  byeenkoms  bygewoon,  en  is  tydens  dié  geleentheid  deur  ds  Móller 
toegespreek.  Daarna  is  daar  gesellig  saam  verkeer.  Elize  Bekker  is  tot  eerste 
voorsitter  van  dié  groep  verkies. 

Met  die  byeenkoms  van  19  Maart  1992  aan  huis  van  Mariaan  Boswel  het  die  getal 
enkelouers  aangegroei  tot  9,  terwyl  daar  by  ’n  volgende  byeenkoms  op  15  April  1992 
aan  huis  van  Francois  du  Toit,  wat  deur  1 1 enkelouers  bygewoon  is,  besluit  is  dat 
kundige  persone  genader  sal  word  om  die  enkelouers  toe  te  spreek  oor  enkelouer- 
probleme. 

Dat  hierdie  groep  ook  ander  positiewe  resultate  vir  die  lede  daarvan  kan  inhou,  blyk 
uit  die  feit  dat  twee  van  hulle,  Francois  du  Toit  en  Elize  Bekker,  nie  meer 
enkelouers  is  nie,  maar  nou  saam  die  lewenspad  aandurf  as  man  en  vrou,  en  pa  en 
ma  van  ’n  gelukkige  gesin! 

Met  Elize  en  Francois  gelukkig  getroud,  is  die  voorsitterskap  deur  Hettie  Groene- 
wald  oorgeneem.  Die  Enkelouer-groep  bestaan  tans  uit  13  lede,  en  die  hoop  word 
uitgespreek  dat  ook  hierdie  homogene  groep  binne  die  gemeentelike  raamwerk  met 
groot  sukses  sal  voortbestaan  om  die  probleme  rondom  die  enkelouer  aan  te  spreek 
sowel  as  om  hegte  vriendskapsbande  tussen  ons  enkelouers  te  smee. 


Elize  du  Toit 

NESBOUERS 


Hierdie  groep  funksioneer  vanaf  1990  en  bestaan  uit  getroude  pare  tot  en  met  die 
ouderdom  van  40  jaar.  Dié  groep  is  goed  verteenwoordigend  van  die  gemeente, 
aangesien  die  gemeente  in  ’n  omgewing  is  wat  deur  ds  Móller  Doekiesdorp  gedoop 
is. 

Die  groep  het  gou  bekend  gestaan  as  die  nesbouers,  ’n  naam  wat  baie  beskrywend 
van  hierdie  groep  is,  aangesien  ’n  groot  meerderheid  van  die  groep  nog  besig  is  om 
huis  op  te  sit  en  kinders  groot  te  maak. 

Die  groep  het  vanaf  1990  drie  sameroepers  gehad.  Henri  Pretorius  was  vanaf  1990- 
1991  sameroeper,  terwyl  Gerhard  Kachelhoffer  vir  die  jaar  1992  die  leiding  geneem 
het.  Tans  rus  die  groot  taak  op  die  skouers  van  Pieter  Steyn. 

As  gevolg  van  verskeie  faktore  soos  verhuising,  studie,  loopbane,  jong  kinders  en  die 
feit  dat  meeste  van  die  ouers  albei  werksaam  is,  bring  dit  mee  dat  hierdie  groep  baie 
wissel  wat  getalle  en  bywoning  van  geleenthede  betref.  Afgesien  hiervan,  het 
hierdie  groep  oor  die  afgelope  vier  jaar  talle  hoogtepunte  beleef. 

Die  meeste  byeenkomste  van  die  nesbouers  was  in  die  vorm  van  ’n  bring-en-braai 
kuieraand  wat  spontaan  deur  een  van  die  lede  op  ’n  Vrydag-  of  Saterdagaand  gereël 
is.  Die  hele  gesin  is  welkom  en  daar  word  lekker  gekuier.  Op  hierdie  manier  word 
nuwe  intrekkers  op  ’n  gereelde  basis  by  die  groep  betrek  en  verwelkom. 

Die  huweliksverrykingskursusse  wat  deur  prof  Barkhuizen  geïnisieer  is,  is  ’n  belang- 
rike  samebindende  faktor  en  het  wye  belangstelling  by  lede  van  die  groep  uitgelok. 
Die  eerste  kursus  te  Dikhololo  is  gelei  deur  ds  Piet  Geyser,  terwyl  alle  verblyf  en 
kosreëlings  deur  prof  Jan  en  Anne  Barkhuizen  getref  is.  As  gevolg  van  die  gewild- 
heid  van  die  kursus,  het  van  die  ander  homogene  groepe  ook  onder  leiding  van  die 
Barkhuizens  met  groot  sukses  daarvan  gebruik  gemaak.  ’n  Opvolgkursus  is  later 
dieselfde  jaar  vir  diegene  wat  die  eerste  kursus  bygewoon  het,  aangebied. 

Hierdie  naweke  by  Dikhololo  was  baie  leersaam,  insiggewend  en  ontspannend. 
Diegene  wat  nog  nie  so  ’n  kursus  bygewoon  het  nie,  het  bepaald  iets  misgeloop.  As 
opvolg  (en  as  gevolg!)  van  bogenoemde  kursusse  is,  weer  eens  in  samewerking  met 
prof  Jan  en  Aime  Barkhuizen  ’n  ouerskapnaweek  by  Goudrivier  Wildplaas  vir  die 
groep  gereël.  Ds  Roelf  Coertze  was  die  kursusleier  en  het  op  ’n  professionele,  maar 
informele  wyse  almal  se  vrae  en  probleme  gehanteer.  As  gelowige  egpare  en  ouers 
was  hierdie  kursusse  vir  ons  van  onskatbare  waarde. 

Nog  hoogtepunte  wat  uitgesonder  kan  word,  is  die  staptoere  wat  vir  ons  gereël  is. 
Ons  het  die  roete  by  Dokolewa  en  die  Morelettaspruitdagroete  gestap.  Die  Dokole- 
wa-staproete  in  die  pragtige  Magoebaskloof  het  vir  ’n  naweek  vol  pret,  ontspanning, 
lekker  geselskap  en  seer  voete  gesorg. 

Vir  aktualiteit  het  Elsie  Pretorius  met  dr  Hennie  van  Deventer  gereël  om  tydens  ’n 

aanderediens  met  die  groep  oor  Model-C  skole  en  wat  dit  alles  behels,  te  kom 
praat.  Dit  is  ’n  onderwerp  wat  baie  ouers  kommer  besorg  het,  maar  dit  is  op  ’n  baie 
bekwame  wyse  uiteengesit  en  in  perspektief  gestel. 

Gedurende  hierdie  tydperk  is  kulturele  aspekte  ook  deur  hierdie  groep  aange- 
spreek.  ’n  Musiekaand  om  die  nuwe  pastorie  in  te  lyf,  is  aan  huis  van  ds  Móller 
gereël.  Lekker  Afrikaanse  liedjies  is  gesing  en  heelwat  nuwe  talent  het  na  vore 
gekom. 

Die  is  baie  duidelik  dat  daar  baie  oulike  mense  met  baie  idees,  talente  en  potensiaal 
in  hierdie  groep  is.  Hierdie  groep  kan  dus  met  die  nodige  leiding,  inisiatief  en 
ondersteuning  ontwikkel  tot  die  grootste  homogene  groep  in  die  Gemeente  van 
Hartebeeshoek.  Daar  word  ’n  beroep  gedoen  op  almal  wat  in  hierdie  homogene 
groep  tuishoort,  om  na  vore  te  kom  en  sodoende  in  geloof  en  liefde  hulle  bydrae  te 
lewer. 


Gerhard  en  Petro  Kachelhoffer 

TOP  TIENERS 


Ons  gemeente  het  rede  om  die  Here  te  dank  vir  ons  jeugwerk.  Vandag  kan  ons 
onomwonde  verklaar  dat  ons  die  grootste  en  meelewendste  jeugvereniging  in  die 
Ring  van  Pretoria-Noord  en  die  Pretoria-streek  is.  Wat  het  dan  hiertoe  aanleiding 
gegee? 

Sedert  die  ontstaan  van  die  gemeente  in  1983  tot  en  met  die  aanstelling  van  ds 
Theodor  Móller  as  eerste  voltydse  predikant,  het  Hartebeeshoek  se  jeug  homself 
gevestig  as  ’n  klein,  maar  meelewende  klompie  jongmense.  Uit  die  staanspoor  was 
daar  deelname  aan  aktiwiteite  wat  deur  die  Ring  gereël  is  en  van  tyd  tot  tyd  het  die 
gemeente  aksies  geloods. 

Ds  Móller  het  egter  ’n  wêreld  van  kundigheid  met  betrekking  tot  jeugwerk  na  hier- 
die  gemeente  gebring.  Sy  standpunt  teenoor  die  kinders  van  ons  kerk  het  baie  gou 
in  die  praktyk  tot  uiting  gekom:  die  jongmense  is  nie  die  kerk  van  móre  nie,  hulle  is 
die  jong  kerk  van  vandag.  As  die  kinders  die  jong  kerk  van  vandag  is,  moet  hulle 
reeds  vandag  ’n  integrale  deel  van  die  liggaam  van  Christus  wees. 

Die  belangrikheid  van  die  jongmense  in  ons  gemeente  het  gou  geblyk  toe  hulle  die 
eerste  twee  homogene  groepe  in  ons  gemeente  geword  het,  naamlik  die  laerskool- 
en  hoërskooljeug.  Hierdie  twee  groepe  het  ’n  paar  kampe  saam  gehou,  maar  die 
kinders  het  later  self  besluit  dat  die  twee  groepe  liewers  apart  moet  funksioneer. 
Dit  was  vanuit  ’n  praktiese  oogpunt  ook  ’n  beter  reëling  omdat  ons  gemeente  so 
baie  kinders  het.  Vandag  is  daar  reeds  350  kategesepligtiges,  waarvan  ongeveer  210 
jonger  as  standerd  vyf  is. 

Ouderling  Dries  Peenze  moes  tot  en  met  September  1990  alleen  as  jeugouderling 
die  hoërskooljeug  behartig.  Die  getal  meelewende  kinders  het  egter  pragtig  gegroei 
en  kort  voor  lank  was  dit  duidelik  dat  hy  dringend  hulp  moes  kry.  In  September 
1990  het  Johan  en  Christa  Vorster  informeel  by  jeugwerk  betrokke  geraak.  Op 
daardie  stadium  het  daar  gewoonlik  ongeveer  sewentig  kinders  opgedaag  wanneer 
’n  jeugkamp  aangebied  is. 

Dit  is  dan  juis  ook  tydens  die  kampe  te  Roodeplaatkampterrein  waar  die  grondslag 
gelê  is  vir  die  sterk  jeugvereniging  van  vandag.  ’n  Aantal  volwassenes  het  spontaan 
meegedoen  aan  kampe  wat  vir  kinders  van  alle  ouderdomme  aangebied  is.  Mense 
soos  Alec  en  Charmaine  Labuschagne,  Whitey  en  Susan  Heymans,  Tienie  en  Anne- 
lie  Prinsloo  en  vele  ander  het  heerlik  saam  gekamp. 

Nadat  die  hoërskooljeug  selfstandig  begin  funksioneer  het,  het  dit  duidelik  geblyk 
dat  die  kinders  in  standerd  vyf  eerder  identifiseer  met  die  hoërskoolkinders  as  met 
die  kleiner  kinders.  Daar  is  toe  besluit  om  hulle  by  die  groter  kinders  se  aktiwiteite 
te  betrek.  As  gevolg  hiervan  het  ons  nie  meer  gepraat  van  hoërskooljeug  nie,  maar 
van  die  Top  Tieners. 

Aan  die  einde  van  1991  is  Johan  Vorster  bevestig  as  jeugouderling  om  ouderling 
Dries  Peenze  by  te  staan.  Ouderling  Peenze  het  toe  reeds  die  titel  van  Oupa  Dries 
verwerf.  Kort  daarna  is  Christa  Vorster  en  Rudi  Snyders  bevestig  as  jeugdiakens. 
Hierdie  vier  kerkraadslede  vorm  vandag  die  kern  van  die  Werkgroep  vir  Jeugwerk 
saam  met  die  predikant. 

Getrou  aan  ons  benadering  dat  die  kinders  die  jong  kerk  van  vandag  is,  word  die 
mening  van  ons  kinders  as  baie  belangrik  geag.  Die  jaarprogram  van  die  Top 
Tieners  word  dan  ook  deur  hulleself  vasgestel.  Die  aktiwiteite  het  so  uitgebrei  dat 
ons  vanaf  1993  ’n  eie  muurkaart  slegs  vir  die  Top  Tieners  die  lig  laat  sien  het.  Aksies 
wat  baie  gewild  is  onder  die  jongmense  is  Hobo-aande,  waar  almal  soos  boemelaars 
aangetrek  is,  die  jaarlikse  landswye  Bybelvasvra,  swemgeleenthede,  ysskaats,  kampe, 
Chinese  braai,  inry-fliek,  minigholf  en  wakkerbly-aande. 

Ons  jongmense  stel  ook  ’n  baie  goeie  voorbeeld  vir  die  res  van  die  gemeente  met 
betrekking  tot  geestelike  aangeleenthede.  Daar  is  gewoonlik  drie  keer  meer  Top 
Tieners  by  ’n  aanddiens  as  wat  daar  kerkraadslede  is  en  meer  as  die  helfte  van  die 
totale  kerkgangers  op  ’n  Sondagaand  in  ons  gemeente  bestaan  uit  Top  Tieners. 
Bywoning  van  kategeseklasse  en  oggenddienste  is  ook  puik.  Die  Top  Tieners  woon 
ook  graag  aktualiteitsaande  by  wat  in  ringsverband  vir  die  jongmense  aangebied 
word. 

Een  van  die  hoogtepunte  elke  jaar  is  die  opmars  na  die  Ring  van  Pretoria-Noord  se 
Bybelvasvra,  en  die  voorafgaande  spanbou-naweek.  Die  jongmense  van  ons  ge- 
meente  het  in  die  tiende  bestaansjaar  die  prestasie  behaal  om  met  beide  die  laer-  en 
hoërskooltrofee  uit  die  stryd  te  tree.  Die  kerngroep  in  die  Top  Tieners  wat  die 
meeste  aktiwiteite  getrou  bywoon,  is  in  1993  reeds  meer  as  vyftig  sterk.  Ons  dank 
aan  God  in  die  hemel  vir  die  meelewing  wat  Hy  bewerkstellig.  Dit  is  wonderlik  om 
te  weet  dat  die  Here  reeds  in  ’n  jongmens  se  lewe  met  hom/haar  begin  werk.  Dit 
bly  jaar  na  jaar  ’n  pragtige  gesig  om  te  sien  hoe  ons  jongmense  vír  God  en  téén  die 
wêreld  kies.  Daar  is  soveel  versoekinge  wat  op  ons  jongmense  se  lewenspad  geplaas 
word,  maar  ten  spyte  daarvan,  is  die  jong  kerk  in  Hartebeeshoek  kerngesond. 

Daar  is  een  groep  mense  wie  se  uiters  noodsaaklike  bydrae  nie  ongesiens  verbygaan 
nie  - ons  ouers.  Geen  jeugvereniging  in  die  wêreld  sal  sukses  kan  behaal  as  die 
ouers  nie  hulle  kinders  positief  motiveer  nie.  Ons  dank  die  Here  vir  dié  mooi 
gesindheid  van  ons  ouers. 

Buite-gemeentelike  Jeugwerk 

Ds  Móller  is  die  Ringsuperintendent  vir  Jeugwerk  en  is  verantwoordelik  vir  die 
aanbied  van  ’n  skoolverlaterskamp  (Matrika)  elke  jaar  vir  al  veertig  gemeentes  in 
Pretoria.  Verder  is  hy  ook  verantwoordelik  vir  die  reël  van  ’n  landswye  wegbreek- 
naweek  vir  matrikulante  elke  jaar  uit  hoofde  van  sy  amp  as  Sekretaris  van  die  Raad 
vir  Jeugwerk.  Hierdie  twee  groot  projekte  word  dan  ook  vanuit  ons  gemeente  ge- 
reël  en  georganiseer. 

Die  Matrika  vind  elke  jaar  tydens  die  Hemelvaartnaweek  te  Roodeplaatkampter- 
rein  plaas.  Alle  matrikulante  van  ons  kerk  en  susterskerke  in  Pretoria  mag  dit 

bywoon.  Tydens  hierdie  naweek  word  aktuele  onderwerpe  met  die  kinders  be- 
spreek  ten  einde  hulle  voor  te  berei  vir  die  volwasse  lewe  wat  op  hulle  wag.  Sake 
wat  aandag  geniet,  is  onder  andere  satanisme,  popmusiek,  chemiese  afhanklikheid, 
aborsie,  die  kerk  as  geestelike  tuiste  en  vrae  soos,  ‘Waarom  lewe  ek?’ 

Die  landswye  wegbreeknaweek  vir  matrikulante  word  deur  ’n  werkgroep  bestaande 
uit  vrywilligers  in  die  gemeente  gereël.  Reeds  in  Maart  elke  jaar  begin  dié 
werkgroep  met  sy  werksaamhede.  Die  land  word  in  streke  verdeel  en  elke  lid  van 
die  werkgroep  doen  werwing  in  ’n  bepaalde  streek.  Die  Sportweni-herberg  naby 
Port  Shepstone  word  gedurende  die  laaste  week  in  November  deur  ’n  groep  jubelen- 
de  matrikulante  beset.  Op  hierdie  wyse  word  ’n  heerlike  en  uitbundige,  maar  ook  ’n 
Christelike  manier  van  wegbreek  vir  die  jongmense  gereël. 

In  die  Gemeente  Hartebeeshoek  is  mense  wat  die  belange  van  ons  jongmense  op 
die  hart  dra  en  groot  opofferings  maak.  Die  mens  kan  saai  en  natlei,  maar  dit  is 
God  alleen  wat  laat  groei.  Daarom  is  dit  met  nederige  dankbaarheid  dat  ons  temg- 
kyk  na  die  afgelope  tien  jaar  se  jeugwerk.  Ons  bede  is  dat  die  Here  steeds  sy  kerk 
sal  voed  deur  jongmense  vir  Hom  uit  te  kies  en  hulle  deel  van  sy  kerk  te  maak.  Mag 
dit  ook  beskore  wees  dat  vandag  se  jongmense  ’n  liefde  vir  jeugwerk  sal  aankweek 
wanneer  hulle  volwassenes  is. 


Johan  Vorster 


Top  Tieners  van  die  gemeente  saam  met  ds  TP  MóUer 
Oupa  Dries  Peenze,  Johan  en  Christa  Vorster 

PIKKIES 


Daar  word  dikwels  gesê  dat  die  jeug  die  kerk  van  móre  is.  Ons  verskil  egter  van 
hierdie  stelling  in  dié  sin  dat  die  jeug  inderdaad  die  kerk  van  vandag  is  op  pad  na 
móre.  Dus  is  almal,  van  die  doekedraers  tot  by  die  kieriedraers,  deel  van  die 
koninkryk  van  God,  en  almal  is  belangrik. 

Die  idee  is  dat  ons  kindertjies  reeds  van  kleins  af  soos  huppelende  lammers  op  God 
se  kerkwerf  moet  wees.  Hulle  moet  welkom  en  tuis  voel  asook  gebondenheid  en 
geluk  ervaar  tesame  met  ’n  gevoel  van  geborgenheid.  Binne  dié  milieu  kan  hulle 
geloofskennis  opdoen  wat  uiteindelik  aktiewe  lidmaatskap  sal  beteken.  Ten  einde 
hierdie  doel  te  verwesenlik,  word  verskeie  programme  en  modules  vir  ons  kinders 
aangebied.  Ons  beskik  nie  altyd  oor  al  die  kennis  nie,  maar  ons  doen  dit  met  die 
liefde  wat  ons  vir  ons  klein  mensies  het. 

Die  eerste  Kinderbyeenkoms  het  aan  die  begin  van  1990  onder  die  leiding  van  en 
met  entoesiasme  eie  aan  ds  Móller,  plaasgevind.  Die  ouers  is  gevra  om  asseblief  die 
kinders  by  die  kerk  te  kom  aflaai,  sodat  ons  hulle  kan  besighou  terwyl  ma  en  pa 
rustig  saam  kan  gaan  inkopies  doen.  Vir  heelparty  ouers  was  dit  ’n  ware  uitkoms  en 
ons  het  hulle  kinders  gereeld  een  keer  per  maand  by  die  byeenkomste  gesien. 
Tydens  die  sessies  op  Vrydagmiddae  is  daar  gespeel,  lekkers  geëet,  koeldrank 
gedrink  en  na  stories  geluister  wat  deur  ds  Móller  vertel  is. 

Met  die  verloop  van  die  maande  en  later  jare  het  ons  agtergekom  waarvan  ons  Pik- 
kies  die  meeste  hou:  uitstappies  en  water!  Met  die  hulp  van  gewillige  ouers  kon  ons 
die  kinders  op  onvergeetlike  uitstappies  neem.  Die  DBV  in  Silverton  was  alreeds 
twee  maal  ons  bestemming  waar  die  ponieritte  die  hoogtepunt  van  die  middag  was. 
Wonderboom  se  fort  is  besoek  en  ons  het  twee  keer  minigholf  gespeel. 

Gee  vir  ’n  kind  ’n  swembad  vol  water  en  hy  is  dolgelukkig.  So  was  dit  ook  met  ons 
vrugtefees-afsluiting  by  Pretoria-Noord  se  swembad.  Maar  het  u geweet  dat  kinders 
nie  kan  bergklim  nie?  Ons  Pikkies  het  dit  bewys  gedurende  ’n  uitstappie.  Hulle  het 
die  berg  op  gehardloop,  omgedraai  toe  hulle  bo  gekom  het  en  weer  af  gehardloop. 
Biime  een  uur  was  alles  verby  en  die  kinders  steeds  vol  hope  energie. 

Soos  reeds  genoem,  hou  ons  Pikkies  baie  van  water  en  wat  is  aanlokliker  as  ’n  ‘Slip 
a slide’  op  ’n  warm  somermiddag?  Niks  nie!  Dit  is  een  van  die  uitstappies  wat  die 
meeste  herhaal  word  en  nooit  afgesaag  raak  nie.  Die  gladde  geel  baan  verskaf  ure 
se  pret. 

Ons  het  vroeg  in  die  jaar  by  Makalani-voëlpark  besoek  afgelê.  Die  pragtige  ver- 
skeidenheid  voëls  het  skynbaar  ver  te  kort  geskiet  teenoor  die  koel  lafenis  van  die 
swembad.  Die  kinders  het  meer  tyd  in  die  swembad  deurgebring  as  tussen  die 
kleurryke  voëls. 

Die  hoogtepunt  van  die  afgelope  twee  jaar  was  die  naweke  wat  ons  die  kinders  plaas 

toe  geneem  het.  Wat  is  nou  lekkerder  as  om  in  die  mielies  te  speel,  plaasdiere  te 
voer  en  in  ’n  plaasdam  te  swem? 

Hierdie  jaar  is  die  vierde  jaar  wat  ons  die  byeenkomste  aanbied  en  ons  kan  spog 
met  ’n  voorafopgestelde  jaarprogram  en  twee  byeenkomste  per  maand.  Ons  Pikkies 
word  ook  net  meer  en  meer  en  daarmee  saam  groei  ons  entoesiasme  en  dankbaar- 
heid  omdat  ons  dit  vir  ons  kindertjies  kan  doen. 

God  het  self  tydens  sy  lewe  op  aarde  die  kindertjies  uitgesonder  en  gesê:  Laat  die 
kindertjies  na  my  toe  kom  en  verhinder  hulle  nie,  want  aan  hulle  behoort  die  koninkryk 
van  God.  Wat  ’n  voorreg! 


Nita  Steyn 


’n  Gedeelte  van  ons  Tikkies’ 
(Kleuter-  en  Laerskooljeug) 

Kerkraad  - Ouderlinge  - 1993 


Kerkraad  - Diakens  - 1993 

NHSV-bestuur  - 1993 


Nuwe  Intrekkers  - Verwelkomingsgroep  - 1993 

Kategese:  Voorskool  tot  Standerd  I - 1993 


Kategese:  Standerd  n tot  Standerd  V - 1993 


Kategese;  Standerd  VI  tot  Standerd  VIII  - 1993 

Kategete  - 1993 

1992  en  1993  Laerskooljeug  Ringsbybelvasvra-wenners 


1993  Hoërskooljeug  Ringsbybelvasvra-wenners; 
Pretoría-streek  Hoërskooljeug-wenners; 
Nie-amptelik  SA  Naskoolse  Span-wenners 

